cyanic-selkie/wikianc huggingface dataset:
ಅಮೈಲ್ ನೈಟ್ರೈಟ್
ಔಷಧ
ಬಹುಮಟ್ಟಿಗೆ ಗುಂಡಿಗೆ ರೋಗಿಗಳು ಅನುಭವಿಸುವ ಮಾರಕ ಎದೆಶೂಲೆಯನ್ನು ಈ ದ್ರವ ಸರಕ್ಕನೆ ಕಳೆವುದು. ಶೂಲೆ ಬರುವ ಮುನ್ಸೂಚನೆ ಕಂಡಕೂಡಲೇ ತೆಗೆದುಕೊಳ್ಳಲು, ತೆಳುವಾದ ಗಾಜಿನ ಕಿರುಸೀಸೆಗಳಲ್ಲಿರುವ ಈ ದ್ರವವನ್ನು ರೋಗಿಗಳು ಯಾವಾಗಲೂ ಕಿಸೆಯಲ್ಲಿ ಇಟ್ಟುಕೊಂಡಿರುವವರು. ಬೇಕೆಂದಾಗ ಕೈವಸ್ತ್ರದ ಪದರಗಳಲ್ಲಿರಿಸಿ ಅಮುಕಿದಾಗ ಟಪಾರೆಂದು ಸದ್ದಾಗಿ ಒಡೆದು (0.3 ಮಿ.ರೇ.) ದ್ರವ ಕೂಡಲೇ ಆವಿಯಾಗಿ ಬರುವುದನ್ನು ಮೂಗಿನ ಬಳಿ ಹಿಡಿದು ಉಸಿರಲ್ಲಿ ಸೇದಿಕೊಳ್ಳುವರು. ಇದರ ಪ್ರಭಾವ ಸರಕ್ಕನೆ ಕಾಣಿಸಿಕೊಂಡು 3 ಮಿನಿಟು ಹೊತ್ತು ಇರಬಹುದು. ಹಲವು ವೇಳೆ ಮೊಗ ಕೆಂಪೇರಿ, ತಲೆನೋವಿನ ಸಿಡಿತ, ತಲೆತಿರುಗೂ ಆಗುವುದು ಅನಾನುಕೂಲ. ಇದ್ದಕ್ಕಿದ್ದಂತೆ ರಕ್ತದ ಒತ್ತಡ ಕುಸಿಯುತ್ತದೆ. ಕೋಣೆಯೆಲ್ಲ ಇದರ ಕಂಪು ಹರಡಿಕೊಳ್ಳುತ್ತದೆ. ಸಯನೈಡುಗಳ ವಿಷವೇರಿಕೆಯಲ್ಲೂ ಇದರ ಬಳಕೆಯಾಗುವುದು. ಡೈಯಜೋನಿಯಂ, ಐಸೊನೈಟ್ರೊಸೊ ಸಂಯುಕ್ತಗಳನ್ನು ತಯಾರಿಸಲೂ ತುಸುಮಟ್ಟಿಗೆ ಬಳಸುವುದುಂಟು.
ಫಿಯೋನಾ ಸ್ಯಾಂಪ್ಸನ್
ಜೀವನ
ಸ್ಯಾಂಪ್ಸನ್ ರಾಯಲ್ ಅಕಾಡೆಮಿ ಆಫ್ ಮ್ಯೂಸಿಕ್ ನಲ್ಲಿ ವಿಧ್ಯಾಭ್ಯಾಸ ಮತ್ತು ಸಂಗೀತ ಪಿಟೀಲು ವಾದಕ ಎಂದು ಸಂಕ್ಷಿಪ್ತ ವೃತ್ತಿಜೀವನದ ಅನುಸರಿಸಿ ಆಕೆ ನಿವ್ ಡಿಗೇ ಆಕ್ಸ್ಫರ್ಡ್ ವಿಶ್ವವಿದ್ಯಾಲಯದಲ್ಲಿ ಅಧ್ಯಯನ.ಅವರು ನೆದರ್ಲೆಂಡ್ಸ್ನ ರಾಡ್ಬೌಡ್ ವಿಶ್ವವಿದ್ಯಾನಿಲಯ ನಿಜ್ಮೆಜನ್ನಿಂದ ಭಾಷೆಯ ತತ್ತ್ವದಲ್ಲಿ ಪಿಎಚ್ಡಿ ಪಡೆದರು. ಹೆಲ್ತ್ಕೇರ್ನಲ್ಲಿ ಸೃಜನೞ್ಶಿತ್ಲ ಬರವಣಿಗೆಯಲ್ಲಿ ಅವರು ಅಂತರಾಷ್ಟ್ರೀಯವಾಗಿ ಸಲಹೆ ನೀಡುತ್ತಾರೆ. ಅವರು ಹಲವಾರು ಯೋಜನೆಗಳು ಮತ್ತು ಪ್ರಕಟಣೆಗಳಲ್ಲಿ ಪ್ರವರ್ತಕರಾಗಿದ್ದಾರೆ. ಅಬೆರಿಸ್ಟ್ವಿತ್ನಲ್ಲಿರುವ ಅಂತರರಾಷ್ಟ್ರೀಯ ಕವನ ಫೆಸ್ಟಿವಲ್ ಮತ್ತು ಓರಿಯಂಟ್ ಎಕ್ಸ್ಪ್ರೆಸ್, ಯುರೋಪ್ ಸಮಕಾಲೀನ ಬರಹಗಾರಿಕೆಯ ಒಂದು ಜರ್ನಲ್ ನ ಸ್ಥಾಪಕ ಸಂಪಾದಕ - ಯುವ ಕವಿ. ಅವರು ಸ್ಥಾಪಕ-ನಿರ್ದೇಶಕ. ಅವರು ಹಲವಾರು ಅಂತರರಾಷ್ಟ್ರೀಯ ಬರಹಗಾರರ ಫೆಲೋಷಿಪ್ಗಳನ್ನು ಪಡೆದಿದ್ದಾರೆ,ಸಾಹಿತ್ಯ ಅಸೋಸಿಯೇಷನ್,ಸ್ಲೊವೇನಿಯಾ,೨೦೧೫, ಗ್ರೀಕ್ ಬರಹಗಾರರ ಒಕ್ಕೂಟದ ಬರಹಗಾರರ ಮತ್ತು ಅನುವಾದಕರ ಹೌಸ್,ಪಸೊರ್ ೨೦೦೧, ಎಸ್ಟೊನಿಯನ್ ಬರಹಗಾರರ ಒಕ್ಕೂಟದ ಹೌಸ್,ಕಸ್ಮು ೨೦೦೯, ಹೆನ್ರಿಕ್ ಬೀಜಕೋಶ ಹೌಸ್, ಐಸ್ಲ್ಯಾಂಡ್ವೆ ೨೦೦೫ ಲ್ಪ್ಯಾರಿಸೊ, ಸ್ಪೇನ್,೨೦೦೨ ಕ್ಯಾಸಲ್ ೨೦೦೧, ಫ಼ೊದಿಚತಿಒನ್ಡಾ ಕಾಸಾ ಡಿ ಮ್ಯಾಥ್ಯೂ, ಪೋರ್ಚುಗಲ್,೨೦೦೧ಅವರು ಕಲೆ ಮತ್ತು ಮಾನವಶಾಸ್ತ್ರ ರಿಸರ್ಚ್ ಕೌನ್ಸಿಲ್ ಫೆಲೋಶಿಪ್ ಆಕ್ಸ್ಫರ್ಡ್ ಬ್ರೂಕ್ಸ್ ವಿಶ್ವವಿದ್ಯಾಲಯದಲ್ಲಿ ೨೦೦೨-೫, ಒಂದು ಕ್ಯಾಪಿಟಲ್ ಫೆಲೋಶಿಪ್ ನಲ್ಲಿ ಕ್ರಿಯೆಟಿವಿಟಿ ಇನ್ ವಾರ್ವಿಕ್ ವಿಶ್ವವಿದ್ಯಾಲಯ 2007-8 ಮತ್ತು ಒಂದು ಸಂದರ್ಶಕ ಸಂಶೋಧನಾ ಫೆಲೋ ನಡೆದ ಸ್ಕೂಲ್ ಆಫ್ ಅಡ್ವಾನ್ಸ್ಡ್ ಸ್ಟಡಿ, ಯೂನಿವರ್ಸಿಟಿ ಆಫ್ ಲಂಡನ್, ಇನ್ಸ್ಟಿಟ್ಯೂಟ್ ಆಫ್ ಮ್ಯೂಸಿಕಲ್ ರಿಸರ್ಚ್ ಅಂಡ್ ಇನ್ಸ್ಟಿಟ್ಯೂಟ್ ಆಫ್ ಇಂಗ್ಲಿಷ್ ಸ್ಟಡೀಸ್ ೨೦೧೨-೨೦೧೫,೨೦೦೫-೧೨ರಿಂದ ಸ್ಯಾಂಪ್ಸನ್ ಕವನ ರಿವ್ಯೂ, ಯುಕೆ ಅತ್ಯಂತ ಹಳೆಯ ಮತ್ತು ಅತ್ಯಂತ ವ್ಯಾಪಕವಾಗಿ ಓದಲ್ಪಟ್ಟ ಕಾವ್ಯದ ಜರ್ನಲ್ ಸಂಪಾದಕರಾಗಿದ್ದರು. ಮೇರಿಯಲ್ ಸ್ಪಾರ್ಕ್ (೧೯೪೭-೪೯) ನಂತರದ ಜರ್ನಲ್ನ ಮೊದಲ ಮಹಿಳಾ ಸಂಪಾದಕರಾಗಿದ್ದರು.ಜನವರಿ ೨೦೧೩ ರಲ್ಲಿ ಅವರು ಕವಿತೆ, ತ್ರೈಮಾಸಿಕ ಅಂತಾರಾಷ್ಟ್ರೀಯ ವಿಮರ್ಶೆ, ಯೂನಿವರ್ಸಿವ್ಟಿ ಆಫ್, ಅಲ್ಲಿ ಸ್ಯಾಂಪ್ಸನ್ ಕವನ ಪ್ರಾಧ್ಯಾಪಕ ಮತ್ತು ಕವನ ಕೇಂದ್ರದ ನಿರ್ದೇಶಕರಾಗಿದ್ದರು.
ಕೆಲಸ
ಸ್ಯಾಂಪ್ಸನ್ ಇಪ್ಪತ್ತೊಂಬತ್ತು ಪುಸ್ತಕಗಳನ್ನು ಪ್ರಕಟಿಸಿದ್ದಾರೆ, ಇದರಲ್ಲಿ ಕವನ ಸಂಗ್ರಹಗಳು, ಭಾಷೆಯ ತತ್ವ ಮತ್ತು ಬರಹದ ಪ್ರಕ್ರಿಯೆಯ ಸಂಪುಟಗಳು ಸೇರಿವೆ. ಅವರು ಸ್ಥಳಾಂತರ, ಸಾಹಿತ್ಯ ವಿಮರ್ಶೆಯನ್ನು ಬರೆದಿದ್ದಾರೆ - ದಿ ಗಾರ್ಡಿಯನ್, ದಿ ಐರಿಶ್ ಟೈಮ್ಸ್ ದಿ ಇಂಡಿಪೆಂಡೆಂಟ್, ದಿ ಟೈಮ್ಸ್ ಲಿಟರರಿ ಸಪ್ಲಿಮೆಂಟ್ ಮತ್ತು ಸಂಡೇ ಟೈಮ್ಸ್ ಮತ್ತು ಜೀವನಚರಿತ್ರೆಗೆ ನಿಯಮಿತವಾಗಿ ಕೊಡುಗೆ ನೀಡುತ್ತಾರೆ. ಅವರು ರೊಮ್ಯಾಂಟಿಕ್ಸ್ನಲ್ಲಿ ವಿಶೇಷ ಆಸಕ್ತಿಯನ್ನು ಬೆಳೆಸಿಕೊಂಡರು, ಪೆರ್ಸಿ ಬೈಶ್ಶೆ ಶೆಲ್ಲಿಯ ಕವಿತೆಯ ಆವೃತ್ತಿಗೆ (ಕೆಳಗೆ ನೋಡಿ) ಫೇಬರ್ ಕವೆಯನ್ನು ಸಂಪಾದಿಸಿ, ಮೇರಿ ಶೆಲ್ಲಿ "ಆನ್ ದಿ ವೈಟ್ ಪ್ಲೈನ್" (ಪ್ರೊಫೈಲ್ ೨೦೧೮) ಮತ್ತು ಒಂದು ಅಧ್ಯಯನವನ್ನು ರೊಮ್ಯಾಂಟಿಕ್ಸ್ ಬ್ರಿಟಿಷ್ ವರ್ತನೆಗಳನ್ನು ಲ್ಯಾಂಡ್ಸ್ಕೇಪ್ಗೆ ಆಕಾರ ನೀಡಿತು, "ದಿ ಎವರ್ಲಾಸ್ಟಿಂಗ್ ಯೂನಿವರ್ಸ್ ಆಫ್ ಥಿಂಗ್ಸ್" (ಕ್ರೌಡ್ ೨೦೧೯).ಅವರ ಕೆಲಸವು ಮೂವತ್ತೈದು ಭಾಷೆಗಳಲ್ಲಿ ಕಾಣಿಸಿಕೊಂಡಿದೆ ಮತ್ತು ಹಲವಾರು ಅಂತರರಾಷ್ಟ್ರೀಯ ಪ್ರಶಸ್ತಿಗಳನ್ನು ಪಡೆದಿದೆ. ಅವರ ಸ್ವಂತ ಭಾಷಾಂತರಗಳು ಜಾನ್ ಕಪ್ಲಿನ್ಸ್ಕಿ ಕೃತಿಯನ್ನು ಒಳಗೊಂಡಿದೆ. ಸ್ಯಾಂಪ್ಸನ್ರ ಕೃತಿಯು ಆನ್ಲೈನ್ ಮತ್ತು ಪಠ್ಯದಲ್ಲಿ, ದಿ ಪೊಯೆಟ್ರಿ ಆರ್ಕೈವ್ನಲ್ಲಿ ನಡೆಯುತ್ತದೆ.
ಅವಳ ಐದನೆಯ ಸಂಪೂರ್ಣ ಕವನ ಸಂಗ್ರಹ ರಫ್ ಮ್ಯೂಸಿಕ್ (ಕಾರ್ಕೆಟ್ ೨೦೧೦). ಇದು ಎ ಸೆಂಚುರಿ ಆಫ್ ಪೊಯೆಟ್ರಿ ರಿವ್ಯೂ (ಕಾರ್ಕೆಟ್ ೨೦೦೯), ಪಿಬಿಎಸ್ ಸ್ಪೆಶಲ್ ಕಾಮೆಂಡೇಶನ್ ಮತ್ತು ಕವನ ಬರವಣಿಗೆ: ತಜ್ಞ ಮಾರ್ಗದರ್ಶಿ (ರಾಬರ್ಟ್ ಹೇಲ್ ೨೦೦೯) ಅನ್ನು ಅನುಸರಿಸಿತು. ಮ್ಯೂಸಿಕ್ ಲೆಸನ್ಸ್ ಮತ್ತು ಸಂಗೀತ ಕವನಗಳ ನಡುವಿನ ಔಪಚಾರಿಕ ಕೊಂಡಿಗಳ ಮೇಲಿನ ನ್ಯುಕೆಸಲ್ / ಬ್ಲಡ್ಯಾಕ್ಸ್ ಕವನ ಉಪನ್ಯಾಸಗಳ ಅವರ ಪರಿಮಾಣವು ೨೦೧೧ ರಲ್ಲಿ ಪ್ರಕಟಗೊಂಡಿತು, ಮತ್ತು ಕವಿ ಸರಣಿಗೆ ಫೇಬರ್ ಮತ್ತು ಫೇಬರ್ ಪೊಯೆಟ್ನಲ್ಲಿ ಪರ್ಸಿ ಬಿಶ್ಶೆ ಶೆಲ್ಲಿ ಅದೇ ವರ್ಷದಲ್ಲಿ ಕಾಣಿಸಿಕೊಂಡರು (ಇದು ಪಿಬಿಎಸ್ ಆನ್ -ಲೈನ್ ಬುಕ್ ಕ್ಲಬ್ ಚಾಯ್ಸ್),೨೦೧೨ ರಲ್ಲಿ ಮರುಮುದ್ರಣಗೊಂಡಿತು. ಬಿಯಾಂಡ್ ದಿ ಲಿರಿಕ್: ಸಮಕಾಲೀನ ಬ್ರಿಟಿಷ್ ಕಾವ್ಯದ (ಪೆಂಗ್ವಿನ್ ರಾಂಡಮ್ ಹೌಸ್,೨೦೧೨) ನಕ್ಷೆಯು ಪಕ್ಷಪಾತವಿಲ್ಲದೆಯೇ ಸಮಕಾಲೀನ ಬ್ರಿಟಿಷ್ ಕವಿಗಳ ವ್ಯಾಪ್ತಿಯನ್ನು ಗುರುತಿಸಲು ಕವಿತೆಯ ಮುಖ್ಯವಾಹಿನಿಯ ಮೊದಲ ಅಧ್ಯಯನವಾಗಿದೆ. ಆ ಶ್ರೇಣಿಯಲ್ಲಿರುವ ಮಹಿಳೆಯರ ಕೊಡುಗೆಗಳನ್ನು ಗುರುತಿಸಿ; ಆಶ್ಚರ್ಯಕರವಲ್ಲ, ಅದನ್ನು ವಿವಾದಾತ್ಮಕ ಎಂದು ಪರಿಗಣಿಸಲಾಗಿದೆ.(ಪೆಂಗ್ವಿನ್ ರಾಂಡಮ್ ಹೌಸ್ ೨೦೧೩),ಒಂದು ಪಿಬಿಎಸ್ ಶಿಫಾರಸು, ಸ್ಥಳ ಮತ್ತು ಭಾವನೆಯ ಭಾವಚಿತ್ರವಾಗಿದೆ. ಅವಳ ಏಳನೇ ಸಂಗ್ರಹ "ದಿ ಕ್ಯಾಚ್" (ಪೆಂಗ್ವಿನ್ ರಾಂಡಮ್ ಹೌಸ್ ೨೦೧೬).೨೦೧೬ ರಲ್ಲಿ ಆಕೆಯ ಸಂಗೀತ ರೂಪಗಳ ಅಧ್ಯಯನವನ್ನು "ಲಿರಿಕ್ ಕಸಿನ್ಸ್: ಮ್ಯೂಸಿಕಲ್ ಫಾರ್ಮ್ ಇನ್ ಪೋಯೆಟ್ರಿ" (ಎಡಿನ್ಬರ್ಗ್ ಯೂನಿವರ್ಸಿಟಿ ಪ್ರೆಸ್ ೨೦೧೬) ಎಂಬ ಪದ್ಯದಲ್ಲಿ ಫ್ರೇಸಾಲ್ ಉಸಿರು ಎಂದು ಪ್ರಕಟಿಸಿದರು. ಇದು ೨೦೧೭ ಅವರು ಲಿಟ್ಲ್ ಟೋಲರ್ ಜೊತೆಗಿನ ಗದ್ಯ ಪ್ರಬಂಧವನ್ನು "ಲಿಮ್ ಸ್ಟೋನ್ ಕಂಟ್ರಿ" ಅನ್ನು ಪ್ರಕಟಿಸುತ್ತದೆ.ಇಂಡಿಪೆಂಡೆಂಟ್ ಇಂಟರ್ನ್ಯಾಷನಲ್ ಫಾರಿನ್ ಫಿಕ್ಷನ್ ಪ್ರಶಸ್ತಿ, ಐರಿಷ್ ಟೈಮ್ಸ್ ಇಮ್ಪಿಎಸಿ ಪ್ರಶಸ್ತಿಗಳು,೨೦೧೧ ಫಾರ್ವರ್ಡ್ ಕವನ ಪ್ರಶಸ್ತಿಗಳು ಮತ್ತು ೨೦೧೨ ಗ್ರಿಫಿನ್ ಕವನ ಪ್ರಶಸ್ತಿ,೨೦೧೫ ಟಿಎಸ್ಗೆ ಸ್ಯಾಂಪ್ಸನ್ ನ್ಯಾಯಾಧೀಶರಾಗಿದ್ದಾರೆ. ಎಲಿಯಟ್ ಪ್ರಶಸ್ತಿ,೨೦೧೬ ಒಂಡಾತ್ಜೆ ಪ್ರಶಸ್ತಿ.೨೦೧೫ ಮತ್ತು ೨೦೧೭ ರೋಹಾಂಪ್ಟನ್ ಪ್ರಶಸ್ತಿ ಮತ್ತು ೨೦೧೫ ಮತ್ತು ೨೦೧೬ ಯುರೋಪಿಯನ್ ಲಿರಿಕ್ ಅಟ್ಲಾಸ್ ಪ್ರಶಸ್ತಿ (ಬೊಸ್ನಿಯಾದಲ್ಲಿ) ಅವರು ಅಧ್ಯಕ್ಷತೆ ವಹಿಸಿದ್ದರು. ೨೦೧೩-೧೬ ರವರೆಗೆ ಅವರು ಸೊಸೈಟಿ ಆಫ್ ಲೇಖಕರು 'ಚಾಲ್ಮಾಂಡ್ಲೆ ಪ್ರಶಸ್ತಿಗಳಿಗೆ ನ್ಯಾಯಾಧೀಶರಾಗಿದ್ದರು. thumb
=ಪ್ರಶಸ್ತಿಗಳು ಮತ್ತು ಗೌರವಗಳು=
ವರ್ಗ:ಮಹಿಳಾ ಲೇಖಕಿಯರು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೭-೧೮
ಜಲಂಧರ
ಜಲಂಧರ - ಈ ಹೆಸರಿನ ಮೂವರು ಪೌರಾಣಿಕ ವ್ಯಕ್ತಿಗಳು ಇರುವರಾದರೂ ರಾಕ್ಷಸ ಜಲಂಧರನ ಕಥೆ ಹೆಚ್ಚು ಪ್ರಚಲಿತ.
ಜಲಂಧರ ರಾಕ್ಷಸ
ಜಲಂಧರ ತನ್ನ ತಪಸ್ಸಿನಿಂದ ಶಿವನನ್ನು ಮೆಚ್ಚಿಸಿ, ಶಸ್ತ್ರದಿಂದ ಸಾಯದ ವರವನ್ನು ಪಡೆದು ತನ್ನ ಸತಿಯಾದ ಬೃಂದೆಯೊಡನೆ ಹರಿವಿರಿಂಚಿಗಳಿಂದಲೂ ಸೇವೆ ಪಡೆಯುತ್ತಿದ್ದನಲ್ಲದೆ ಸುರಲೋಕಕ್ಕೆ ದಾಳಿಯಿಟ್ಟು ಇಂದ್ರನನ್ನು ಸೋಲಿಸಿ ಓಡಿಸಿದ್ದ. ಇಂದ್ರನನ್ನು ರಕ್ಷಿಸಲು ಬಂದ ವಿಷ್ಣುವೂ ಜಲಂಧರನ ಬಂಧಿಯಾದನಂತೆ. ದೇವತೆಗಳೆಲ್ಲ ಶಿವನ ಮೊರೆಹೋಗಲು ಆತ ಜಲಂಧರನನ್ನು ಸಂಹರಿಸಲು ಬೃಂದೆಯ ಪಾತಿವ್ರತ್ಯ ಭಂಗವೊಂದೇ ದಾರಿಯೆಂದಾಗ ವಿಷ್ಣು ಜಲಂಧರನ ವೇಷದಲ್ಲಿ ಹೋಗಿ ಅವಳನ್ನು ಭೋಗಿಸಿದನಂತೆ. ಅತ್ತ ಶಿವ ಜಲಂಧರನನ್ನು ಕೊಂದ. ನಿಜವರಿತ ಬೃಂದೆ ಕಿಚ್ಚು ಹಾಯಲು ಆಕೆಯ ಚಿತಾಭಸ್ಮದ ಮೇಲೆ ಕುಳಿತು ಬುದ್ಧಿಭ್ರಮಣೆಗೊಳಗಾದ ವಿಷ್ಣುವಿಗೆ ತುಳಸಿಯ ಮಾಲೆಯನ್ನು ಧರಿಸಿದ ಮೇಲೆ ಭ್ರಮೆಯಿಳಿಯಿತಂತೆ. ಈ ಕಥೆಯ ರೂಪಾಂತರಗಳು ಭೈರವೇಶ್ವರ ಕಥಾಸೂತ್ರರತ್ನಾಕರ, ಕಥಾಸಾಗರ ಮುಂತಾದ ಶಿವಶರಣರ ಕಥಾಕೋಶಗಳಲೆಲ್ಲ ಬರುತ್ತವೆ.
ನವನಾಥಸಿದ್ಧ ಜಲಂಧರ
ನವನಾಥಸಿದ್ಧರಲ್ಲಿ ಒಬ್ಬ ಜಲಂಧರನಿದ್ದಾನೆ. ಇವನ ಹೆಸರೇ ಪಂಜಾಬಿನ ಒಂದು ಜಿಲ್ಲೆಗೆ ಬಂದಿದೆ.
ಋಷಿ ಜಲಂಧರ
ಮರೀಚಿ ಮತ್ತು ಕಶ್ಯಪ ಮಹರ್ಷಿಗಳ ವಂಶದಲ್ಲಿ ಜನಿಸಿದ ಒಬ್ಬ ಗೋತ್ರ ಪ್ರವರ್ತಕ ಋಷಿಗೂ ಜಲಂಧರನೆಂಬ ಹೆಸರಿದೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕೇರಳ ಎಕ್ಸ್ಪ್ರೆಸ್
ಕೇರಳ ಎಕ್ಸ್ಪ್ರೆಸ್ ದಹಲಿ ಮತ್ತು ಕೇರಳ ರಾಜ್ಯದ ತಿರುವನಂತಪುರ ಸೆಂಟ್ರಲ್ ನಡುವೆ ಓಡುವ ಭಾರತೀಯ ರೈಲ್ವೆ ಇಲಾಖೆಯ ಸೂಪರ್ ಫಾಸ್ಟ್ ಎಕ್ಸ್ಪ್ರೆಸ್ ರೈಲು. 60 ಕಿಮೀ / ಗಂ ಸರಾಸರಿ ವೇಗದಲ್ಲಿ 3,032 ಕಿಲೋಮೀಟರ್ ದೂರವನ್ನು 40 ನಿಲುಗಡೆಗಳನ್ನೊಳಗೊಂಡು ತಿರುವನಂತಪುರದಿಂದ ದೆಹಲಿಗೆ  ಸಾಗುತ್ತದೆ. ಈ ರೈಲು ಭಾರತದಲ್ಲಿನ ಎರಡನೇ ದೀರ್ಘ ಕಾಲ ನಡೆಯುತ್ತಿರುವ ದೈನಂದಿನ ಸೂಪರ್ಫಾಸ್ಟ್ ರೈಲು ಎಂಬ ದಾಖಲೆಯನ್ನು ಹೊಂದಿದೆ.
ಇತಿಹಾಸ
ಇದು ಜೋಲರ್ಪೆಟ್ಟಾಯಿ ಜೆಎನ್ ನಲ್ಲಿ ಇಬ್ಭಾಗಿಸುವಿಕೆಯ ಜೊತೆ, ತಿರುವನಂತಪುರ ಮತ್ತು ಬೆಂಗಳೂರಿನಿಂದ ದೆಹಲಿಗೆ ಆರಂಭಗೊಂಡ ಕೇರಳ ಕರ್ನಾಟಕ ಎಕ್ಸ್ಪ್ರೆಸ್ (ಕೆ.ಕೆ. ಎಕ್ಸ್ಪ್ರೆಸ್) ಎಂದು 1976 ರಲ್ಲಿ ಪರಿಚಯಿಸಲ್ಪಟ್ಟಿತು. ಆರಂಭದಲ್ಲಿ, ಇದರ ಇಡೀ ಪ್ರಯಾಣ 46.5 ಗಂಟೆಗಳ ದೀರ್ಘ ಕಾಲದ್ದಿದ್ದು ಕೇರಳ / ಕರ್ನಾಟಕ ಬೋಗಿಗಳನ್ನು ಜೋಡಣೆ /ವಿಭಜನೆ ಮಾಡುವ ಉದ್ದೆಶದಿದಂದ ಜೋಲರ್ಪೆಟ್ಟೈ ನಲ್ಲಿ ಸ್ಥಗಿತಗೊಳ್ಳುತ್ತಿತ್ತು. 1980 ರಲ್ಲಿ, ಎರಡು ರೈಲುಗಳು, ಕೇರಳ ಎಕ್ಸ್ಪ್ರೆಸ್ ಮತ್ತು ಕರ್ನಾಟಕ ಎಕ್ಸ್ಪ್ರೆಸ್ ಎಂದು ವಿಭಜನೆ ಮಾಡಲಾಯಿತು ಮತ್ತು ಕೇರಳ ಎಕ್ಸ್ಪ್ರೆಸ್ ಅನ್ನು ಪುನಃ ಪಾಲ್ಘಾಟ್ ಜೆಎನ್ನಲ್ಲಿ ಪ್ರತ್ಯೇಕಮಾಡಲಾಗಿ ಮತ್ತು ಅದರ ಒಂದು ಭಾಗ ಮಂಗಳೂರಿನತ್ತ ಹರಿಯಿತು. ಇದು ಕೊಚ್ಚಿನ್ ಬಂದರಿಗೆ ಹೋಗುವ ರೈಲಿನ ಒಂದು ಭಾಗವಾಗಿ ಮತ್ತು ಮಂಗಳೂರು ಇತರ ಶೋರ್ನೂರ್ ನಲ್ಲಿ ಇಬ್ಭಾಗವಾದ ಇದು ಜಯಂತಿ ಜನತಾ ಜೊತೆ ಸರಿಸಮಾನವಾಗಿ ಇತ್ತು. ನಂತರ, ಈ ಎರಡು ರೈಲುಗಳನ್ನು ಕೇರಳ ಮಂಗಳಾ ಎಕ್ಸ್ಪ್ರೆಸ್ ಎಂದು ವಿಲೀನಗೊಳಿಸಲಾಯಿತು. 1990 ರಲ್ಲಿ, ಮಂಗಳೂರಿಗೆ ಪ್ರತ್ಯೇಕ ರೈಲು ಪರಿಚಯಿಸಲಾಯಿತು ನಂತರ, ಇದರ ಪ್ರಸ್ತುತ ಮಾರ್ಗದಲ್ಲಿ ಚಲಾವಣೆ ಆರಂಭವಾಯಿತು. ಆರಂಭದಲ್ಲಿ ಇದು ಒಂದು ದೈನಂದಿನ ರೈಲಾಗಿತ್ತು ಮತ್ತು ತಮಿಳುನಾಡು ಎಕ್ಸ್ಪ್ರೆಸ್, ಆಂಧ್ರಪ್ರದೇಶ ಎಕ್ಸ್ಪ್ರೆಸ್ ಮತ್ತು ಕರ್ನಾಟಕ ಎಕ್ಸ್ಪ್ರೆಸ್ ಗಳು ಅದೇ ಸಮಯಕ್ಕೆ ಪ್ರಯಾಣ ಹಂಚಿಕೊಳ್ಳುತ್ತಿದ್ದವು. ಆದಾಗ್ಯೂ, ಒಂದು ದೈನಂದಿನ ರೈಲಾಗಿ ಪರಿವರ್ತನೆ ಹೊಂದಿದ ನಂತರ ತನ್ನ ಸ್ವಂತ ಸಮಯವನ್ನು ಪಡೆಯಿತು.
ಇದು ಮೂಲತಃ 125/126 ಸಂಖ್ಯೆಯನ್ನು ಹೊಂದಿತ್ತು ಮತ್ತು ನಂತರ 1989 ರಲ್ಲಿ ಭಾರತೀಯ ರೈಲ್ವೆ ನಾಲ್ಕು ಅಂಕಿಯ ಸಂಖ್ಯಾ ವ್ಯವಸ್ಥೆಯ ದತ್ತು ಪಡೆದ ನಂತರ 2625/2626 ಎಂದು ಬದಲಾಯಿಸಲಾಯಿತು. ಡಿಸೆಂಬರ್ 2010 ರಲ್ಲಿ, ಭಾರತೀಯ ರೈಲ್ವೆ ಐದು ಅಂಕಿಯ ಸಂಖ್ಯಾ ವ್ಯವಸ್ಥೆಯನ್ನು ಅಳವಡಿಸಿಕೊಂಡ ನಂತರ ಕೇರಳ ಎಕ್ಸ್ಪ್ರೆಸ್ ಪ್ರಸ್ತುತ ಕೆಳಕ್ಕೆ ಪ್ರಯಾಣಕ್ಕಾಗಿ ಮೇಲ್ಮುಖವಾಗಿ 12625 ಮತ್ತು 12626 ಕೆಳಮುಖ ಪ್ರಯಾಣಕ್ಕೆ  ಅಂಕಿತವನ್ನು ನೀಡಲಾಗಿದೆ.
ಕೇರಳ ಎಕ್ಸ್ಪ್ರೆಸ್ ಹೆಚ್ಚು ಆಂಧ್ರಪ್ರದೇಶದ ಭಾಗವನ್ನು ಎಪಿ ಎಕ್ಸ್ಪ್ರೆಸ್ಗಿಂತಲು ಜಾಸ್ತಿ ವ್ಯಾಪಿಸುತ್ತದೆ, ಟಿಎನ್ ಎಕ್ಸ್ಪ್ರೆಸ್ ಗಿಂತ ಹೆಚ್ಚು ತಮಿಳುನಾಡಿನ ಆವರಿಸುತ್ತದೆ ಹೀಗಾಗಿ ದೆಹಲಿಗೆ ಹೋಗುವ ಮೂರು ದಕ್ಷಿಣ ಭಾರತದ ರಾಜ್ಯಗಳ ಪ್ರಯಾಣಿಕರು ಇದನ್ನು ಪೋಷಿಸುತ್ತಾರೆ. ದುರದೃಷ್ಟವಶಾತ್, ಕೇರಳ ಎಕ್ಸ್ಪ್ರೆಸ್‍ಗೆ ರಾಜಕೀಯ ಅಡ್ಡಬರುವಿಕೆಗಳಿಂದ ಹಲವಾರು ಸಣ್ಣ ನಿಲುಗಡೆಗಳನ್ನ ಇತ್ತೀಚಿನ ವರ್ಷಗಳಲ್ಲಿ ಪರಿಚಯಿಸಲಾಗಿದೆ ಇದನ್ನು ಟಿಎನ್ ಎಕ್ಸ್ಪ್ರೆಸ್ ಗಿಂತ ಹೆಚ್ಚು ಅನ್ಯಾಯವಾಗಿ ಕಾಣಲಾಗಿದ್ದು ಮತ್ತು ಕಡಿಮೆ ಆದ್ಯತೆಯನ್ನು ಪಡೆಯುವಂತೆ ಮಾಡಿದೆ. ಅಲ್ಲದೆ, ಕೇರಳ ಎಕ್ಸ್ಪ್ರೆಸ್ 60kmph ವೇಗದಲ್ಲಿ ಚಲಿಸಿದರೆ, ಟಿಎನ್ ಎಕ್ಸ್ಪ್ರೆಸ್ 67kmph ಸರಾಸರಿ ವೇಗ ಹೊಂದಿದೆ. ದೂರದ ಪ್ರಯಾಣಿಕರು ಇದು ತನ್ನ ಮೂಲದಿಂದ ಮದ್ಯಾಹ್ನ ಊಟದ ನಂತರ ಹೊರಟು 3 ನೇ ದಿನದ ಮದ್ಯಾಹ್ನದ  ಊಟದ ಮೊದಲು ತನ್ನ ಗುರಿಯನ್ನು ತಲುಪುವ ಹಾಗೆ ವೇಗಗೊಳಿಸಲು ಕೇರಳ ಎಕ್ಸ್ಪ್ರೆಸ್ ರೈಲಿನ ವೇಗ ಹೆಚ್ಚಿಸಲು ರೈಲ್ವೆ ಬೋರ್ಡ್ ನಿಂದ ನಿರೀಕ್ಷಿಸುತ್ತಿದ್ದಾರೆ.
ಕೇರಳ ಎಕ್ಸ್ಪ್ರೆಸ್ ವೈಕಂ ರೈಲು ನಿಲ್ದಾಣದಲ್ಲಿ ನಿಲ್ಲುವ ಏಕ ಮಾತ್ರ ಎಕ್ಸ್ಪ್ರೆಸ್ ರೈಲು.
ಕೋಚ್ ಸಂಯೋಜನೆ
ಇದು 7 ಎಸಿ ಕೋಚ್ಗಳು (2 ಎರಡನೇ ಶ್ರೇಣಿ ಎಸಿ, 5 ಮೂರುನೇ ಶ್ರೇಣಿ ಎಸಿ), 12 ಎಸ್ಎಲ್ ಬೋಗಿಗಳು, 4 ಜನರಲ್ ಬೋಗಿಗಳು ಮತ್ತು ಪ್ಯಾಂಟ್ರಿ ಕಾರ್ ಒಳಗೊಂಡ 24 ಬೋಗಿಗಳ ರೈಲು. ಈ ರೈಲು ಸಾಮಾನ್ಯವಾಗಿ ಈರೋಡ್ನ WAP 4 ಎಳೆಯುತ್ತದೆ ಮತ್ತು 110 ಕಿ.ಮೀ.ಯಾ ಒಂದು ಉನ್ನತ ವೇಗವನ್ನು ಹೊಂದಿದೆ.
ನಿಲುಗಡೆಗಳು
ತಿರುವನಂತಪುರಂ,ಕೊಲ್ಲಂ,ಕಾಯಂಕುಲಂ,ಮವೆಲಿಕರ,ಚೆಂಗನ್ನೂರು,ತಿರುವಲ್ಲಚಂಗನ್ಸ್ಸೆರಿ, ಕೊಟ್ಟಾಯಂ ಎರ್ನಾಕುಲಂ, ಅಲುವಾ, ತ್ರಿಸ್ಸೂರು, ಒಟ್ಟಪ್ಪಲಂ, ಪಾಲಕ್ಕಾಡ, ಕೋಯಮತ್ತೂರು, ತಿರುಪ್ಪೂ, ರ್ಈರೋಡ, ಸೇಲಂ,ಜೋಲರ್ಪೆಟ್ಟಾಯಿ,ಕಟ್ಪಾಡಿ, ತಿರುಪತಿ, ರೇಣಿಗುಂಟಾ, ಗುದುರ್ ,ನೆಲ್ಲೂರು, ವಿಜಯವಾಡ, ವಾರಂಗಲ್, ಬಲ್ಲರ್ಶಃ , ಚಂದ್ರಾಪುರ, ನಾಗ್ಪುರ, ಭೋಪಾಲ್ , ಝಾನ್ಸಿ, ಗ್ವಾಲಿಯರ್, ಆಗ್ರಾ, ಮಥುರಾ, ಫರಿದಾಬಾದ್ (ನವ ದೆಹೆಲಿಗೆ ಹೋಗುವ ದಾರಿ ಮಾತ್ರ), ನವ ದೆಹಲಿ
ಉಲ್ಲೇಖಗಳು
ವರ್ಗ:ರೈಲುಗಳು
ಎಲ್. ಜಿ. ಶಿವಕುಮಾರ್
ದಶಕಕ್ಕೂ ಹೆಚ್ಚುಸಮಯದಿಂದ ದೂರದರ್ಶನ ಚಂದನ ವಾಹಿನಿಯಲ್ಲಿ ನೇರಪ್ರಸಾರವಾಗುತ್ತಿರುವ 'ಬೆಳಗು' ಕಾರ್ಯಕ್ರಮದ ರುವಾರಿ, ಎಲ್. ಜಿ. ಶಿವಕುಮಾರ್ ಕರ್ನಾಟಕದಲ್ಲಿ ಮನೆಯಮಾತಾಗಿದ್ದಾರೆ.
ಬೆಳಗು ಕಾರ್ಯಕ್ರಮ ಶುರುವಾದ ಬಗೆ
ಬೆಳಗಿನ ಕಾಯಕ್ರಮಗಳು ನೇರಪ್ರಸಾರ ಹೊಂದಿರಲಿ ಎಂದು ದೆಹಲಿಯ ದೂರದರ್ಶನ ಕೇಂದ್ರದಿಂದ ಕಳೆದ ದಶಕದಲ್ಲಿ ಆದೇಶ ಬಂತು. ೨೦೦೧ ರ ಸೆಪ್ಟೆಂಬರ್ ೧ ರಂದು ಚಂದನ ವಾಹಿನಿಯಲ್ಲಿ 'ಬೆಳಗು' ಕಾರ್ಯಕ್ರಮ ಆರಂಭವಾಯಿತು. ಪ್ರತಿದಿನ ಬೆಳಿಗ್ಯೆ ೭ ರಿಂದ ೭-೪೦ ರವರೆಗೆ ಈ ಕಾರ್ಯಕ್ರಮ ಸತತವಾಗಿ ನಡೆದುಕೊಂಡು ಬರುತ್ತಿದೆ. ಬೆಂಗಳೂರು ದೂರದರ್ಶನದ ಆಗಿನ ನಿರ್ದೆಶಕ ವೆಂಕಟೇಶ್ವರಲು ಕಾರ್ಯಕ್ರಮದ ಹೊಣೆಯನ್ನು ಶಿವಕುಮಾರ್ ಗೆ, ವಹಿಸಿದರು. ಹಾಗೆ ಶುರುವಾದ 'ಬೆಳಗು ಕಾರ್ಯಕ್ರಮ'ದ ಪ್ರಥಮ ಅತಿಥಿ, ನಟಿ, 'ಶ್ರೀಮತಿ ಉಮಾಶ್ರೀ'.
ಪ್ರತಿದಿನ ಸಂದರ್ಶನ
ಪ್ರತಿದಿನವೂ ಸಂದರ್ಶನ. ನಾಟಕ ಸಂಗೀತ,ನೃತ್ಯ ಕ್ಷೇತ್ರದ ಪ್ರತಿಭಾವಂತ ಕಲಾವಿದರನ್ನು ಮೊದಮೊದಲು ಕಾರ್ಯಕ್ರಮಕ್ಕೆ ಆಹ್ವಾನಿಸಲಾಯಿತು. ೪೦-೫೦ ಸಂದರ್ಶ ಆಗೋವರೆಗೆ ಸ್ವಲ್ಪ ತೊಡಕಾಗಿತ್ತು. ಇದುವರೆವಿಗೆ ಸುಮಾರು ೪ ಸಾವಿರಕ್ಕೂ ಅಧಿಕ ವ್ಯಕ್ತಿಗಳನ್ನು ಸಂದರ್ಶಿದ್ದಾಗಿದೆ. ದೂರದರ್ಶನದ ವಿವಿಧ ಭಾಷೆಗಳ ಚಾನೆಲ್ ಗೆ ಹೋಲಿಸಿದರೆ ಇದೊಂದು ದಾಖಲೆ ಎನ್ನುವ ಮಾತಿದೆ. ಮಧ್ಯೆ, ಬಿ.ಎನ್.ಚಂದ್ರಶೇಖರ್ ಸುಮಾರು ೪ ವರ್ಷಗಳ ಕಾಲ ನಿರ್ಮಿಸಿದ್ದರು. ಉಳಿದಂತೆ ಶಿವಕುಮಾರ್ ಹೆಚ್ಚು ಸಮಯ ತಮ್ಮ ಸೇವೆಯನ್ನು ಉಪಯೋಗಿಸಿದ್ದಾರೆ. ಎಲ್ಲಾ ಕ್ಷೇತ್ರಗಳಲ್ಲಿ ಕೆಲಸಮಾಡಿದ ವಿಶೇಷಜ್ಞರನ್ನು ಪತ್ತೆಹಚ್ಚಿ ಆಯ್ಕೆ ಮಾಡುವುದರಿಂದ ವೈವಿದ್ಯತೆ ಸಾಧ್ಯ.. ಇದು ವೀಕ್ಷಕರು ಆಶಿಸುವ ಸಂಗತಿ. ಖಾಸಗೀ ಚಾನೆಲ್ ನಲ್ಲಿ ಈಗಾಗಲೇ ಹೆಸರುಮಾಡಿದ ವ್ಯಕ್ತಿಗಳನ್ನೆ ಪದೇ ಪದೇ ಕರೆಸುವ ವಾಡಿಕೆ ಇದೆ. ಆದರೆ ಪ್ರತಿಭೆಯ ಆಗರವಾಗಿರುವ ಹಲವು ಎಲೆಮರೆಯಲ್ಲಿರುವ ಗ್ರಾಮೀಣವಲಯದ ಕಲಾವಿದರನ್ನು ಗುರುತಿಸುವ  ಆಧ್ಯತೆ ಇದೆ.
ದೂರದರ್ಶನದ ಕೆಲಸ
ಬೆಳಗಿನ ಜಾವ ೫ ಗಂಟೆಗೆ ದೂರದರ್ಶನ ಕೇಂದ್ರಕ್ಕೆ ಆಗಮಿಸಿ, ೬ ಗಂಟೆಯ ಒಳಗೆ ಅತಿಥಿಗಳು ಮತ್ತು ಸಂದರ್ಶಕರು ಸ್ಟುಡಿಯೋ ಒಳಗೆ ಸಿದ್ಧರಿರಬೇಕು. ಒಮ್ಮೊಮ್ಮೆ ಒಮ್ಮೆ ದಾರಿಯಲ್ಲಿ ಅಪಘಾತವಾಗಿದ್ದು. ೬-೩೦ ಆದರೂ ಬರಲು ಸಾಧ್ಯವಾಗದೆ ತಡವಾದಾಗ, ಬಂದರೆ, ಹತ್ತಿರದಲ್ಲೇ ಸಿಗುವ ಪ್ರತಿಭಾವಂತರನ್ನು ಕರೆತಂದು ಕೆಲಸ ನಿರ್ವಹಿಸಬೇಕಾಗುತ್ತದೆ.
ಶಿವಕುಮಾರರ ವ್ಯಕ್ತಿತ್ವ
ಅವರೊಬ್ಬ ಸಮರ್ಥ ನಾಟಕಕಾರ, ನಟ, ನಿರ್ದೇಶಕ, ಚಂದನದ ನಾಟಕ ವಿಭಾಗದಲ್ಲಿ ಹೆಚ್ಚು ಸಮಯ ಕೆಲಸಮಾಡಿದ್ದಾರೆ. ಈ ಅನುಭವ ಕೆಲವು ವೇಳೆ ಸಹಾಯಕ್ಕೆ ಬರುತ್ತದೆ. ಜಿಎಂ ಶಿರಹಟ್ಟಿಯವರು ಚಂದನದ ನಿರ್ದೇಶಕರಾಗಿದ್ದಾಗ 'ಮಾತೃ ಅಂಧರ ಸಂಸ್ಥೆ'ಗೆ ಪರಿಚಯಿಸಿ ನಿರ್ದೇಶನ ಮಾಡಲು ಒಪ್ಪಿಸಿದರು. ಆಮಕ್ಕಳಿಗಾಗಿ 'ನಿರಂತರ',' ರಾಜಮಾತೆ', 'ಅಹಿಂಸಕ',ಮುಂತಾದ ಪೌರಾಣಿಕ, ಐತಿಹಾಸಿಕ ನಾಟಕಗಳನ್ನು ಬರೆದು ನಿರ್ದೇಶಿಸಿದರು. ಅದು ಈಗ ಚಾಲ್ತಿಯಲ್ಲಿಲ್ಲ. ಆದರೆ ಶಿವಕುಮಾರರು ಈಗಲೂ ನಾಟಕ ರಚನೆ, ನಟನೆ, ಸಂದರ್ಶನದ ಮೂಲಕ ಕ್ರಿಯಾಶೀಲರಾಗಿದ್ದಾರೆ.
ವರ್ಗ : ಕಿರುತೆರೆ ಕಲಾವಿದರು
ಸಂತ ಅಲೋಶಿಯಸ್ ಚಾಪೆಲ್
ಸಂತ ಅಲೋಶಿಯಸ್ ಚಾಪೆಲ್ ಮಂಗಳೂರಿನ ಹೃದಯ ಭಾಗದಲ್ಲಿದೆ. ಲೈಟ್ ಹೌಸ್ ಹಿಲ್ ನಲ್ಲಿರುವ ಸಂತ ಅಲೋಶಿಯಸ್ ಕಾಲೇಜು ಆವರಣದಲ್ಲಿರುವ ಈ ಚಾಪೆಲ್ ನ ಕಟ್ಟಡ ಜೆಸುವಿಟ್ ಮಿಶನರಿಗಳಿಂದ ೧೮೮೪ರಲ್ಲಿ ನಿರ್ಮಿಸಲ್ಪಟು,೧೮೯೯ರಲ್ಲಿ ಇಟಲಿಯನ್ ಕ್ರೈಸ್ತ ಧರ್ಮಭೋಧಕ-ಕಲಾವಿದ ಆಂಟೋನಿಯೋ ಮೋಶಿನಿಯು ಇಲ್ಲಿನ ಒಳಗೋಡೆಗಳನ್ನು ಕುಸುರಿ ಕಲೆಯಿಂದ ಸಿಂಗರಿಸಿದ.
ಇತಿಹಾಸ
ಸಂತ ಅಲೋಶಿಯಸ್ ಚಾಪೆಲ್ ರೋಮಿನ ಚಾಪೆಲ್ ಗಳಿಗೆ ಸರಿದೂಗುವಂತಹ ಸುಂದರ ಕಲಾವಂತಿಕೆಯನ್ನು ಹೊಂದಿದೆ.ಇಲ್ಲಿನ ಗೋಡೆಗಳ ಇಂಚಿಂಚುಗಳಲ್ಲೂ ಅದ್ಭುತ ವರ್ಣಚಿತ್ರಗಳನ್ನು ಬಿಡಿಸಲಾಗಿದೆ.ಈ ಚಿತ್ರಕಾರ ಇಟೆಲಿಯಿಂದ ಆಗಮಿಸಿದ ಬ್ರದರ್ ಮೋಶಿನಿ. ಸಂತ ಅಲೋಶಿಯಸ್ ಗೋನ್ಸಗಾ ಅವರ ಜೀವನದ ವಿವಿಧ ಸಂದ್ರಭಗಳನ್ನು ಚಾಪೆಲಿನ ಮೇಲ್ಛವಣಿಯ ಮಧ್ಯಭಾಗದ ವರ್ಣಚಿತ್ರಗಳಲ್ಲಿ ಮೂಡಿಸಲಾಗಿದೆ. ಎಡಭಾಗದ ಮೊದಲ ಮೂರುಸಲುಗಳಲ್ಲಿ ಅಲೋಶಿಯಸ್ ಮಗುವಾಗಿದ್ದಾಗ. ಫ್ಲಾರೆನ್ಸ್ ನಲ್ಲಿ ಮಾತೆ ಮರಿಯಮ್ಮಳ ಅಲ್ತರಿನೆದುರು ತನ್ನನ್ನು ದೇವರಿಗರ್ಪಿಸುದಾಗಿ ಪ್ರಮಾಣಿಸುವ ಚಿತ್ರ ,ತನ್ನ ನಗರದ ಜನತೆಗೆ ದೇವರ ಮಹಿಮೆಯನ್ನು ಉಪದೇಶಿಸುವ ಚಿತ್ರ,ಅಲೋಶಿಯಸರ ಪ್ರಥಮ ಸೇವದೀಕ್ಷೆಯ ಚಿತ್ರ, ಜೆಸುವಿಟ್ ದೀಕ್ಷೆಗಗಿ ಅಭ್ಯರ್ಥನ ಸಲ್ಲಿಸುವ ಸನ್ನಿವೇಶ ಮೂಂತದ ಚಿತ್ರಗಳಿವೆ. ಅಲೋಶಿಯಸರ ಮೂಂದಿನ ಹಂತಗಳ ಘಟನೆಗಳು ಅಲ್ತರಿನ ಮೇಲ್ಬದಿ ಗೋಡೆಯ ಚಿತ್ರಗಳಲ್ಲಿ ಕಾಣಿಸಲಾಗಿದೆ. ನಡುವಣ ಚಿತ್ರ ರೋಮಿನಲ್ಲಿ ಫ್ಲೇಗ್ ಕಾಣಿಸಿಕೊಂಡಾಗ ಸಂತ್ರಸ್ತರಿಗೆ ಅಲೋಶಿಯಸ್ ಸೇವೆ ನೀಡುತ್ತಿರುದನ್ನು ತೋರಿಸಲಾಗಿದೆ. ಫ್ಲೇಗಿನೊಂದಿಗೆ ಹೋರಾಡುತ್ತಾ ಅಲೋಶಿಯಸ್ ತನ್ನ ೨೧ನೆಯ ವಯಸ್ಸಿನಲ್ಲೇ ಪ್ರಾಣ ತೆತ್ತರು .ಕೆಳಕ್ಕೆ ಚಾಚಿಕೊಂಡಿರುವ ಛಾವಣಿಯಲ್ಲಿ ಪ್ರವಾದಿಗಳು ಹೂವಿನ ಹಾರಗಳೊಂದಿಗೆ ಬಿಳಿ ಸಾರುವ ನೋಟವಿದೆ. ಇಲ್ಲಿನ ಹೂಹಾರಗಳು ಒಂದೊಂದೂ ಪ್ರತ್ಯಪ್ರತ್ಯೇಕ ಹೂಗಳಿಂದ ಕೂಡಿದೆ. ಹಾರ ಹಿಡಿದ ದೇವದೂತರ ಅಳೆತ್ತರ ಚಿತ್ರಗಳಿವೆ. ಮೇಲ್ಭಾಗದ ವೃತ್ತವು ಚರ್ಚಿನ ನಂತರ ಚಿತ್ರಗಳನ್ನು ಹೊಂದಿದರೆ ಕೆಳಭಾಗದ ವೃತ್ತದಲ್ಲಿ ಜೆಸುವೆಟ್ ಸಂತರ ಚಿತ್ರಗಳಿವೆ. ಹಿಂಭಾಗದ ಗೋಡೆಯಲ್ಲಿ ಏಸು ಕ್ರಿಸ್ತರು ಮಕ್ಕಳೊಂದಿಗೆ ಗೆಳತನದಲ್ಲಿರುವ ಚಿತ್ರಗಳಿವೆ. ಏಸುಕ್ರಿಸ್ತರ ಜೀವನ ಘಟನಾವಳಿಯನ್ನು ತೋರಿಸುವ ಹಲವಾರು ಚಿತ್ರಗಳೂ ಇಲ್ಲಿವೆ. ಫ್ರೆಶ್ಕೋ ಹಾಗೂ ಕ್ಯಾನ್ ವಾಸ್ ಎರಡೂ ವಿಧದ ಚಿತ್ರಗಳು ಈ ಚಾಪೆಲಿನಲ್ಲಿವೆ. thumb
ವಾಸ್ತುಶಿಲ್ಪ
ಮಂಗಳೂರು ಸೇಂಟ್ ಅಲೋಶಿಯಸ್ ಚಾಪೆಲ್ ಆಂತರಿಕ ಸೇಂಟ್ ಅಲೋಷಿಯಸ್ ಕಾಲೇಜ್ ಚಾಪೆಲ್ ರೋಮ್ ಪ್ರಾರ್ಥನಾ ಹೋಲಿಕೆ ಸ್ಟ್ಯಾಂಡ್ ಎಂದು ವಾಸ್ತುಕಲೆಯನ್ನು. ಏನು ದೇಶದಲ್ಲಿ ಇತರ ಪ್ರಾರ್ಥನಾ ಹೋಲಿಸಿದರೆ ಈ ಚಾಪೆಲ್ ಅನನ್ಯ ಮಾಡುತ್ತದೆ ಗೋಡೆಗಳ ವಾಸ್ತವವಾಗಿ ಪ್ರತಿ ಇಂಚು ಆವರಿಸುವ ಸುಂದರ ವರ್ಣಚಿತ್ರಗಳು ಆಗಿದೆ. ಬ್ರೋ. ಇಟಲಿಯಿಂದ ಮೊಸ್ಚೆನಿ.ಈ ಮಾಸ್ಟರ್ ಪೀಸ್ ಸೃಷ್ಟಿಕರ್ತನಾಗಿದ್ದಾನೆ. ಚಾಪೆಲ್ ವರ್ಣಚಿತ್ರಗಳ ಒಂದು ಭಾಗವನ್ನು ಅಲೋಶಿಯಸ್ ಕಾಲೇಜ್ ಮತ್ತು ಚಾಪೆಲ್ ಮೀಸಲಾಗಿವೆ ಯಾರಿಗೆ ಅಲೋಶಿಯಸ್ ಗೊಂಝಾಗ ಜೀವನ ಚಿತ್ರಿಸುತ್ತದೆ. ಸೇಂಟ್ ಅಲೋಷಿಯಸ್ ಇತರರ ಸೇವೆಯಲ್ಲಿ ತನ್ನ ಜೀವನ ನೀಡಿದರು. ಈ ಚಾಪೆಲ್ ವರ್ಣಚಿತ್ರಗಳು ನಿರ್ವಹಿಸುತ್ತದೆ ಮತ್ತು ಎಲ್ಲಾ ಐತಿಹಾಸಿಕ ಕಲಾಕೃತಿಗಳು ಹಿಂದಿರುಗಿಸುತ್ತದೆ ಇದು ರಾಷ್ಟ್ರದ ಮಾನ್ಯತೆ ಮಂಡಳಿ ಸಂರಕ್ಷಿಸಲಾಗಿದೆ.
ವರ್ಣಚಿತ್ರಗಳು
ಚಾವಣಿಯ ಮೇಲೆ ವರ್ಣಚಿತ್ರಗಳು ಕೇಂದ್ರ ಸಾಲು ಕಾಲೇಜ್ ಮತ್ತು ಚಾಪೆಲ್ ಸಮರ್ಪಿಸಲಾಗಿದೆ ಯಾರಿಗೆ ಅಲೋಶಿಯಸ್ ಗೊಂಝಾಗ ಜೀವನ ಚಿತ್ರಿಸುತ್ತದೆ. ಇತರರ ಸೇವೆಯಲ್ಲಿ ತನ್ನ ಜೀವನದ ನೀಡಿದ ಗೊಂಝಾಗ, ಕಾಲೇಜಿನ ವಿದ್ಯಾರ್ಥಿಗಳು ಒಂದು ಮಾದರಿ ನೀಡಲಾಗುತ್ತದೆ. ಗೊಂಝಾಗ ತನ್ನ ವಯಸ್ಸಿನ ಯುವಕ ಆಸೆಗಳನ್ನು ಎಲ್ಲವೂ - ಸಂಪತ್ತು, ಅಧಿಕಾರ ಮತ್ತು ಪ್ರಭಾವವನ್ನು, ಆದರೆ ವಿಶೇಷವಾಗಿ ಅತ್ಯಂತ ನಿರ್ಗತಿಕರಿಗೆ, ಇತರರ ಸೇವೆ ಸಲುವಾಗಿ ಅವುಗಳನ್ನು ತ್ಯಜಿಸಿದರು. ವಿದ್ಯಾರ್ಥಿಗಳು ಸೇವೆಯ ಅವರ ಆತ್ಮ imbibe ತಿಳಿಸಲಾಗುತ್ತದೆ. ತನ್ನ ಹಿಂದಿನ ಜೀವನದ ಹಿಂದಿನ,ವರ್ಣಚಿತ್ರಗಳನ್ನು ಒಳಗೊಂಡು ಮೊದಲ ಮೂರು ಫಲಕಗಳು ತೋರಿಸಲಾಗಿದೆ: - ಅಲೋಶಿಯಸ್ ಬಾಲ್ಯದಲ್ಲಿ ದೇವರು ತನ್ನ ಜೀವನದ ಅರ್ಪಿಸಿ ಫ್ಲಾರೆನ್ಸ್ ಮೇರಿ ಬಲಿಪೀಠದ ಭರವಸೆ. ಅಲೋಶಿಯಸ್ ತನ್ನ ಪೌರರು ದೇವರ ಬಗ್ಗೆ ಭಾಷಣ. ಅಲೋಶಿಯಸ್ 'ಮೊದಲನೇ ಸಂಪರ್ಕ. ಅಲೋಶಿಯಸ್ ಜೆಸ್ಯೂಟ್ ಆರ್ಡರ್ ಪ್ರವೇಶ ಪಡೆಯಲು. ತನ್ನ ಜೀವನದ ಉಳಿದ ಬಲಿಪೀಠದ ಮೇಲೆ ಗೋಡೆಯ ಮೇಲೆ ಚಿತ್ರಿಸಲಾಗಿದೆ. ಕೇಂದ್ರ ಚಿತ್ರವನ್ನು ಅವನಿಗೆ ರೋಮ್ನಲ್ಲಿ ಬಡಿದ ಪ್ಲೇಗ್ ಸೇವೆ ಚಿತ್ರಿಸುತ್ತದೆ. ಅಲೋಶಿಯಸ್ ಬಡಿದ ಪ್ಲೇಗ್ ಸಹಾಯ ಸ್ವಯಂ. ಅವರು ಮಲೇರಿಯಾ ಮತ್ತು ವಿವಿಧ ಫಲಕಗಳು ಮೂಲಕ ನೇಯ್ಗೆ ಹಾರಗಳನ್ನು, ಇಳಿಜಾರು ಚಾವಣಿಯ ಫಲಕಗಳು ಏಸುದೂತರ ಬಿಂಬಿಸಲು 23 ನೇ ವಯಸ್ಸಿನಲ್ಲಿ ನಿಧನರಾದರು. ಯಾವುದೇ ಎರಡು ಹೂಮಾಲೆ ಅದೇ ಹೂಗಳು. ಹಾರವನ್ನು ಹೊಂದಿರುವ ದೇವತೆಗಳ ಜೀವನದ ಗಾತ್ರದಲ್ಲಿ. ಮೇಲಿನ ಛಾವಣಿಗೆ, ಚರ್ಚ್ ಸಂತರು ಚಿತ್ರಿಸುತ್ತದೆ. ಕಡಿಮೆ ಕಮಾನುಗಳು ಜೆಸ್ಯೂಟ್ ಸಂತರು ಚಿತ್ರಿಸುತ್ತದೆ. ಈ ವರ್ಣಚಿತ್ರಗಳನ್ನು ಒಳಗೊಂಡಿತ್ತು ತನ್ನ ಕೈಯಲ್ಲಿ ಒಂದು ಈಟಿಯು ಸೇಂಟ್ ಥಾಮಸ್, ಭಾರತದ ಧರ್ಮಪ್ರಚಾರಕ, ಪರಿಸರವಾದಿಗಳು ಅಸ್ಸಿಸಿ ಪೋಷಕನಾಗಿ ಸೇಂಟ್ ಫ್ರಾನ್ಸಿಸ್. ಅವರು ತನ್ನ ರಕ್ಷಣೆ ಮೂಲಕ ಅಭಿಪ್ರಾಯ ಮತ್ತು ಅವರು ತನ್ನ ಸಮ ನಾಲ್ಕನೇ ಎಡ ಕಮಾನು ಇದೆ ಎಂದು ಪ್ರೀತಿ ಮಾಡುವ, ಕಾರ್ಟೆಜಿನಾ ಬಂದಾಗ ಗುಲಾಮರು ಸೇವೆ ಸಲ್ಲಿಸಿದ ಸೇಂಟ್ ಪೀಟರ್ ಕ್ಲಾವೆರ್ ನೀಗ್ರೋಗಳನ್ನು ಧರ್ಮಪ್ರಚಾರಕ,. ಬಿಎಲ್. ರುಡಾಲ್ಫ್. ಇದರಲ್ಲಿ ಅಕ್ಬರ್ ನ್ಯಾಯಾಲಯ ಹೋಗಿದ್ದರು, ಅಲ್ಲಿನ ಹಿರಿಯ ಗೌರವ ನಡೆಯಿತು. ಸೇಂಟ್ ಜಾನ್ ಡಿ ಬ್ರಿತ್ತೋ ಮೊದಲ ಮಿಷನರಿ ಸಂಕೇತವೆಂದು ಒಂದು ಸನ್ಯಾಸಿ ಉಡುಗೆ ಧರಿಸಲು. ಅವರು ಸಂಸ್ಕೃತ, ತಮಿಳು ಮತ್ತು ಭಾರತೀಯ ಸಂಪ್ರದಾಯಗಳು ಅಧ್ಯಯನ ಮಾಡಿದ ವಿದ್ವಾಂಸರಾಗಿದ್ದರು. ಹಿಂದಿನ ಗೋಡೆಯ ಮೇಲೆ ಚಿತ್ರಕಲೆ ಮಕ್ಕಳ ಸ್ನೇಹಿತ ಯೇಸು ತೋರಿಸುತ್ತದೆ. ಇದು ಮೊಸ್ಚೆನಿ ಮೇರು ಪರಿಗಣಿಸಲಾಗಿದೆ. ಕಾರಣ ಮಳೆ ನೀರು ಸೋರುವಿಕೆ ವರ್ಣ ಶಿಲೀಂಧ್ರ ಮತ್ತು ಕ್ಯಾಲ್ಸಿಯಂ ಕಾರ್ಬೋನೇಟ್ ಹರಳುಗಳು ಆವರಿಸಿತ್ತು. ಈಗ ಪುನಃಸ್ಥಾಪಿಸಲಾಗಿದೆ ಆದರೆ ಕೊಡದ ಚಿತ್ರಕಲೆಯ ಒಂದು ಪ್ಯಾಚ್ ಬಲ ಕುಳಿತಿದ್ದಾರೆ ಮಹಿಳೆ ಕೆಳಗೆ ಯಾರೂ ಬಿಡಲಾಗಿದೆ. ಯೇಸುವಿನ ಜೀವನದ ತೆಗೆದುಕೊಳ್ಳುತ್ತದೆ ಅನೇಕ ವರ್ಣಚಿತ್ರಗಳು ಇವೆ. ನಮ್ಮ ಲಾರ್ಡ್ ಕ್ರಿಸ್ಮಸ್ ರಾತ್ರಿ ಜನ್ಮ. ಜೀಸಸ್ ಸೈಂಟ್ ಜಾನ್ ಬ್ಯಾಪಿಸ್ಟ್ ಮೂಲಕ ಬ್ಯಾಪ್ಟಿಸಮ್ಗೆ ಜೀಸಸ್ ಮದ್ಯವನ್ನು ಆರು ಹೂಜಿ ನೀರಿನ ಬದಲಾಗಿದೆ ಅಲ್ಲಿ ಕ್ಯಾನ, ನಲ್ಲಿ ಮದುವೆಯ ಹಬ್ಬದ. ಕ್ಯಾಲ್ವರಿ ಎರಡು ಕಳ್ಳರು ನಡುವೆ ಜೀಸಸ್ ಶಿಲುಬೆಗೇರಿಸಿದ. ಮೇರಿ, ಯೇಸುವಿನ ತಾಯಿ ಮತ್ತು ಮಗ್ಡಲೆನ್, ಕ್ರಾಸ್ ಬುಡದಲ್ಲಿ ಇವೆ. ಒಂದು ಸೈನಿಕ, ಲೊಂಗಿನುಸ್, ಲ್ಯಾನ್ಸ್ ಯೇಸುವಿನ ಬದಿಯಲ್ಲಿ ಚುಚ್ಚಿದಾಗ. ಬೆಳಕಿನ ಕಲಾವಿದನ ನಿಯಂತ್ರಿತ ಬಳಕೆ ಕತ್ತಲೆ ಮತ್ತು ಮಿಂಚಿನ ಎಂದು ತೋರಿಸುತ್ತದೆ. ಚಾಪೆಲ್ ಬರೆಯಲಾಗಿರುತ್ತದೆ ಹೇಗೆ ಫ್ರೆಸ್ಕೊ ಮತ್ತು ಕ್ಯಾನ್ವಾಸ್: ಚಾಪೆಲ್ ರಲ್ಲಿ ವರ್ಣಚಿತ್ರಗಳ ಎರಡು ವಿಧಗಳಿವೆ. ಒಂದು ಹಸಿಚಿತ್ರ ತಾಜಾ ಆರ್ದ್ರ ಸುಣ್ಣ ಪ್ಲಾಸ್ಟರ್ ಗೋಡೆಗಳ ಮೇಲೆ ಚಿತ್ರಿಸಲಾಗುತ್ತದೆ. ಅದನ್ನು ಒಣಗಿ ಬಣ್ಣಗಳು ಸುಣ್ಣ ಪ್ಲಾಸ್ಟರ್ ಹುದುಗಿದೆ ಪಡೆಯುತ್ತೀರಿ. ಹಸಿಚಿತ್ರಗಳ ಚಾಪೆಲ್ ಗೋಡೆಗಳಲ್ಲಿ ಸುಮಾರು 600 ಚದರ ಮೀಟರ್ ರಕ್ಷಣೆ. ತೈಲ ಚಿತ್ರಕಲೆ, ಬಣ್ಣಗಳನ್ನು ನಾರಗಸೆಯೆಣ್ಣೆಯಿಂದ ವರ್ಣವನ್ನು ಮಿಶ್ರಣ ಮಾಡಲಾಗುತ್ತದೆ. ಕ್ಯಾನ್ವಾಸ್ ಪ್ರಬಲ ನಿಕಟ ನೇಯ್ಗೆ ಶುದ್ಧ ಲಿನಿನ್ ಇದೆ. ಚಾಪೆಲ್ (ಸುಮಾರು 400 ಚದರ ಮೀಟರುಗಳಲ್ಲಿ) ಛಾವಣಿಗಳು ಮೇಲೆ ವರ್ಣಚಿತ್ರಗಳು ಕ್ಯಾನ್ವಾಸ್ ಮೇಲಿನ ಎಣ್ಣೆ ಇವೆ.
ಚಾಪೆಲ್ ಕಲಾವಿದ ಮೋಶಿನಿ
ಅಂಟೋನಿಮೊ ಮೋಶಿನಿಯವರು ಇಟೆಲಿಯ ಟೆಝ್ಝನೋ ಎಂಬ ಹಳ್ಳಿಯಲ್ಲಿ ೧೮೫೪ರ ಜನವರಿಯ ೧೭ರಂದು ಜನಿಸಿದರು. ಎಳವೆಯಲ್ಲಿ ಇವರು ಕಲಾಭಿರುಚಿಯನ್ನು ಗಮನಿಸಿ ಅವರನ್ನು ಬೆರ್ಗಾನಿಯಾದ ಕರಾರಾ ಆಕಾಡೆಮಿ ಎನ್ನುವ ಕಲಾಶಾಲೆಗೆ ಸೇರಿಸಲಾಯಿತು. ಅಲ್ಲಿ ಮೋಶಿನಿ ನುರಿತ ಶಿಕ್ಷಕರಿಂದ ತರಬೇತಿ ಪಡೆದು ಪೈಂಟಿಗ್ ಕಲೆಯಲ್ಲಿ ನಿಷ್ಣಾತರಾದರು. ಮುಂದೆ ರೋಮ್ ನಗರದಲ್ಲಿ ವೆಟಿಕನ್ ನ ಹೆಸರಾಂತ ಕಲಾ ವಿಭಾಗಗಳನ್ನು ಅಭ್ಯಸಿಸಿದರು. ೧೮೮೯ರಲ್ಲಿ ಅಂಟೋನಿಯೋ ತನ್ನ ಕಲಾಪ್ರದರ್ಶನ ನಡೆಸಿ ಖ್ಯಾತರಾಗುವುದರೊಂದಿಗೆ ದೈವಿಕ ಸೇವೆಯನ್ನು ಕೈಕೊಂಡರು. ಮುಂದೆ ಮಂಗಳೂರಿನ ಸಂತ ಅಲೋಶಿಯಸ್ ಕಾಲೇಜಿನ ಚಾಪೆಲ್ ಚಿತ್ರ ನಿರ್ಮಾಣಕ್ಕಾಗಿ ಅವರನ್ನು ಮಂಗಳೂರಿಗೆ ಕಳುಹಿಸಲಾಯಿತು. ಇಲ್ಲಿ ಎರಡು ವರ್ಷಗಳ ಅವಧಿಯಲ್ಲಿ ಮೋಶಿನಿ ಅದ್ವಿತೀಯ ಚಿತ್ರಗಳಿಂದ ಚಾಪೆಲನ್ನು ಅತ್ಯಾಕರ್ಷಕಗೊಳಿಸಿದರು.
ಕಲಾವಿದ
ಆಂಟೋನಿಯೊ ಮೊಸ್ಚೆನಿ ಆರಂಭಿಕ ಕಂಡುಹಿಡಿಯಲಾಯಿತು 17 ಜನವರಿ 1854 ಅವರ ಕಲಾತ್ಮಕ ಸಾಮರ್ಥ್ಯವನ್ನು ಬೆರ್ಗ್ಯಾಮೊ ಬಳಿ ಸ್ತೆಶ್ಶನೊ, ಇಟಲಿಯ ಗ್ರಾಮದಲ್ಲಿ ಜನಿಸಿದರು ಮತ್ತು ಅವರು ಬೆರ್ಗನೆಒ ಪ್ರಸಿದ್ಧ ಅಕಾಡೆಮಿಯ ಕರಾರಾ ಕಳುಹಿಸಲಾಗಿದೆ. ಅವರು ಸಾಧ್ಯವಾಗುತ್ತದೆ ಸ್ನಾತಕೋತ್ತರ ಅಧ್ಯಯನ ಮತ್ತು ಚಿತ್ರಕಲೆ ಕಲೆಯಲ್ಲಿ ಗಣನೀಯ ಕುಶಲತೆಯ ಸ್ವಾಧೀನಪಡಿಸಿಕೊಂಡಿತು. ನಂತರ ವ್ಯಾಟಿಕನ್ ಮೇರುಕೃತಿಗಳು ಅಧ್ಯಯನ ರೋಮ್ ಹೋದರು. ಫ್ರೆಸ್ಕೊ ಚಿತ್ರಕಲೆ ಈಗ ತನ್ನ ಭಾವೋದ್ರೇಕ. 1889 ರಲ್ಲಿ, ಆಂಟೋನಿಯೊ ಒಂದು ಸಂಭಾವ್ಯ ಅದ್ಭುತ ವೃತ್ತಿಜೀವನದ ತ್ಯಜಿಸಿತು ಹಾಗೂ ಧಾರ್ಮಿಕ ಕೆಲಸ ಪಡೆದರು. ಆದರೆ ತನ್ನ ಧಾರ್ಮಿಕ ಮೇಲಧಿಕಾರಿಗಳಿಗೆ ಕಳೆದು ಅವರ ಪ್ರತಿಭೆಯನ್ನು ಬಯಸುವ ಮತ್ತು ಸೇಂಟ್ ಅಲೋಷಿಯಸ್ ಕಾಲೇಜಿನ ಚಾಪೆಲ್ಗೆ ಮಂಗಳೂರು ಕಳುಹಿಸಿದರು ಮೊದಲಿನ ಇಟಲಿ ಹಲವಾರು ಚರ್ಚುಗಳು ಚಿತ್ರಿಸಲು ಅವರಿಗೆ ಆದೇಶ ಇಲ್ಲ. ಇದು ವರ್ಣಚಿತ್ರಗಳು ಗೋಡೆಗಳು ಮತ್ತು ಪ್ರಾರ್ಥನಾ ಮಂದಿರದ ಛಾವಣಿಗಳು ವ್ಯಾಪ್ತಿಗೆ ಎರಡು ವರ್ಷಗಳಲ್ಲಿ ಅವರಿಗೆ ಸ್ವಲ್ಪ ತೆಗೆದುಕೊಂಡಿತು.
ಗ್ಯಾಲರಿ
<gallery mode=packed heights=123px caption=""> File:Aloysius Chapel,Mangalore Interior Painting.jpg File:Chapel Mangalore.jpg File:Chapel,Mangalore interior Painting.jpg File:St.Aloysius Chapel interior Painting.jpg File:St.Aloysius Chapel interior painting.jpg File:St.Aloysius Chapel,Mangalore Interior Painting.jpg File:St.Aloysius Chapel,Mangalore interior Painting.jpg File:St Ignatius Loyola.jpg File:St Francis Xavier photograph at Mangaluru.jpg File:St Aloysius.jpg </Gallery>
ಉಲ್ಲೇಖಗಳು
<References/>
ಭಾರತದಲ್ಲಿ ಗೋಹತ್ಯೆ ನಿಷೇಧ
ಭಾರತದಲ್ಲಿ ಜಾನುವಾರು ವಧೆ ಐತಿಹಾಸಿಕವಾಗಿ ನಿಷೇಧಿತ ವಿಷಯ. ಏಕೆಂದರೆ ಹಿಂದೂ ಧರ್ಮದಲ್ಲಿ ಹಸು ದೇವರ ಗೌರವಾನ್ವಿತ ಜೀವಿ. ಗೋ ಮಾತೆಯು ಪೂಜನೀಯ ಪ್ರಾಣಿ ಹಸುವಿನ ಉತ್ಪನ್ನಗಳು, ಡೈರಿ ಉತ್ಪನ್ನಗಳು ವ್ಯಾಪಕವಾಗಿ ಹಿಂದೂ ಸಂಸ್ಕೃತಿಯಲ್ಲಿ ದೈವಿಕ ಕಾರ್ಯಗಳಲ್ಲಿ ಬಳಸಲ್ಪಡುತ್ತವೆ. ಭಾರತದ ಸಂವಿಧಾನದ 48 ನೇ ವಿಧಿಯು ಹಸುಗಳು ಮತ್ತು ಕರುಗಳು ಮತ್ತು ಇತರ ಮಿಲ್ಕ್ ಮತ್ತು ಡ್ರಾಫ್ಟ್ ಜಾನುವಾರುಗಳ ಹತ್ಯೆಯನ್ನು ನಿಷೇಧಿಸುವಂತೆ ರಾಜ್ಯಗಳಿಗೆ ಆದೇಶಿಸುತ್ತದೆ. 2005 ರ ಅಕ್ಟೋಬರ್ 26 ರಂದು ಭಾರತದ ಸುಪ್ರೀಂ ಕೋರ್ಟ್, ಭಾರತದ ವಿವಿಧ ರಾಜ್ಯ ಸರ್ಕಾರಗಳು ಜಾರಿಗೊಳಿಸಿದ ಹಸುವಿನ ವಧೆ ವಿರೋಧಿ ಕಾನೂನುಗಳ ಸಂವಿಧಾನಾತ್ಮಕ ಸಿಂಧುತ್ವವನ್ನು ಒಂದು ಹೆಗ್ಗುರುತು ತೀರ್ಪಿನಲ್ಲಿ ಎತ್ತಿಹಿಡಿಯಿತು.
ಪಶ್ಚಿಮ ಬಂಗಾಳ- ಮಮತಾ ವಿರೋಧ
29 May 2017 06:44 PM IST
ಉಲ್ಲೇಖ
ವರ್ಗ:ಜಾನುವಾರು
ದೈವದ ಸಿರಿಮುಡಿ
ತುಳುನಾಡಿನ  ದೈವಾರಧನೆ ಜಗತ್ತು  ಸಂಕೀರ್ಣವಾದುದು. ದೈವಾರಾಧನೆಯಲ್ಲಿ  ಪಾಲ್ಗೊಳ್ಳುವ ಕಲಾವಿದರು ದೈವ ನರ್ತನದಲ್ಲಿ ಅನೇಕ ಬಗೆಯ ಅಲಂಕಾರಗಳನ್ನು ಮಾಡುತ್ತಾರೆ. ಇದನ್ನು ಪ್ರತ್ಯೇಕ ವಾಗಿ "ಕಟ್ಟೈತ"ವೆಂದು ಕರೆಯಲಾಗುತ್ತದೆ. ದೈವ ಕಲಾವಿದರು ಶಿರಭಾಗಕ್ಕೆ ಕಟ್ಟಿಕೊಳ್ಳುವ ಅಲಂಕರಣಗಳನ್ನು ಒಟ್ಟಾರೆಯಾ 'ಸಿರಿಮುಡಿ"ಎಂದು ಕರೆಯಲಾಗುತ್ತದೆ. ದೈವಾರಾಧನೆಯ ಜಗತ್ತಿನಲ್ಲಿ ನೂರಾರು ದೈವಗಳು ಆಚರಣೆಯಾಗುತ್ತದೆ. ಹಾಗಾಗಿ ಈ ಸಿರಿಮುಡಿಯನ್ನು ಭಿನ್ನ ಹೆಸರಿನಿಂದಲೂ ಕರೆಯಲಾಗುತ್ತದೆ. ದೈವ ಪ್ರಭೇದಗಳಾಗಿರುವ ಕಲ್ಕುಡ-ಕಲ್ಲುರ್ಟಿ ದೈವಗಳು ಧರಿಸುವ ತಲೆ ಮುಡಿಯನ್ನು "ತಿರಿಗುಬ್ಬೆ" ಎಂದು ಕರೆಯಲಾಗುತ್ತದೆ. ಇದನ್ನು 'ತಿರಿ"ಮತ್ತು ಬಾಳೆಯ "ಬಂಬೆ" ಯಿಂದ ತಯಾರಿಸುತ್ತಾರೆ. ಹಾಗೆಯೆ ತೆಂಗಿನ ಗರಿಯ ತಲೆಪಟ್ಟಿ ,ಒಲಿ ಕಿರೀಟಗಳನ್ನು ತಯಾರಿಸಲಾಗುತ್ತದೆ.ಕೆಲವನ್ನು "ಕದಿರ್ಮುಡಿ" ಎಂದೂ ಕರೆಯಲಾಗುತ್ತದೆ. ಮುಖ್ಯವಾಗಿ ದೈವದ "ವ್ಯಕ್ತಿತ್ವ"ದ ಅತಿಮಾನುಷತೆ, ಅಲೌಕಿಕತೆ, ಭವ್ಯತೆ ,ಕಾರಣೀಕತೆ, ಇತ್ಯಾದಿ ಸಂಕೀರ್ಣ ಅಂಶಗಳನ್ನು ಹೊಂದಿಕೊಂಡು ತಲೆಯ "ಸಿರಿಮುಡಿ"ಗಳು ಭಿನ್ನ ಸ್ವರೂಪದಿಂದ ಕೂಡಿರುತ್ತದೆ.ಕೆಲವು ದೈವಗಳು "ಸಿರಿಮುಡಿ"ಗಳು ತೆಂಗಿನ  ಎಳೆ, ತಿರಿ ಮತ್ತು ಬಾಳೆ ಬಂಬೆಯಿಂದ ತಯಾರಿಸಲ್ಫಟ್ಟರೆ, ಇನ್ನು ಕೆಲವು ಬೇರೆ ಬೇರೆ ಸಾಮಾಗ್ರಿಗಳನ್ನು ಹೊಂದಿಸಿಕೊಂಡು ತಯಾರಾಗುತ್ತದೆ. ಹಾಗೂ ಜನಪದ ಕಲಾವಿದರ "ಕುಸುರಿ" ಕೆಲಸಗಳಿಗೆ ಹೊಂದಿಕೆಯಾಗುವ ಸ್ಥಳೀಯವಾದ ವಸ್ತುಗಳನ್ನೆ ಇಲ್ಲಿ ಬಳಸಲಾಗುತ್ತದೆ. ದೈವಾರಾಧನೆಯ ಆರಂಭಿಕ ನೆಲೆಯಲ್ಲಿ ಹಾಳೆ,ತೆಂಗಿನ ಗರಿ, ಬಾಳೆ ಬಂಬೆ ಗಳನ್ನೇ ಬಳಸಲಾಗುತ್ತಿತ್ತು.ಕ್ರಮೇಣ ಲೋಹದ ತಲೆ ಪಟ್ಟಿಗಳು ಬಳಕೆಗೆ ಬಂದಿವೆ. ಸಿರಿಮುಡಿಗಳು ಗಾತ್ರ ಮತ್ತು ಎತ್ತರದಲ್ಲಿ ಭಿನ್ನವಾಗಿರುತ್ತದೆ. ಸಾಮಾನ್ಯವಾಗಿ, ಅಧಿಕಾರ ಸ್ಥಾನದ ನೆಲೆಯಲ್ಲಿ ಗುರುತಿಸಿಕೊಳ್ಳುವ ದೈವ ಸಂಬಂಧದ ನೆಲೆಯಲ್ಲಿಯೂ ಇವು ಭಿನ್ನವಾಗುತ್ತದೆ. ಎತ್ತರದ ಸಿರಿಮುಡಿಗಳನ್ನು ಧರಿಸುವ ದೈವಗಳಿಗೆ ಸರ್ವೇಸಾಮಾನ್ಯವಾಗಿ, ಬೆನ್ನಿಗೆ ಮತ್ತು ಎದುರು ಭಾಗದಲ್ಲಿ ಅಣೆಗಳನ್ನು ಕಟ್ಟುವ ಸಂಪ್ರದಾಯವಿರುವುದಿಲ್ಲ. ಅರಸು ದೈವಗಳೆಂದು ಕರೆದುಕೊಳ್ಳುವ ಉಳ್ಳಾಕುಲು ದೈವಗಳು ಎತ್ತರದ "ಮುಡಿಧಾರಣೆ" ಯನ್ನು ಮಾಡಿಕೊಳ್ಳುತ್ತದೆ. ರಚನಾ ದೃಷ್ಟಿಯಿಂದ ಭಿನ್ನವಾಗಿರುವ ಇವು ಭಿನ್ನ ಹೆಸರಿನಿಂದಲೂ ಕರೆದುಕೊಳ್ಳುತ್ತವೆ. ಸ್ತ್ರೀ ದೈವಗಳಿಗೂ ಅರಸು ದೈವಗಳಿಗಿಂತ ಭಿನ್ನವಾದ ಎತ್ತರದ ಮುಡಿಗಳಿರುತ್ತವೆ. ಉಪ್ಪಿನಂಗಡಿಯ ಮಹಾಕಾಳಿ ಮತ್ತು ಕೇರಳ ಮೂಲದ ಭಗವತಿ ದೈವಗಳ ಮುಡಿಗಳು ಇದಕ್ಕೆ ಉದಾಹರಣೆಯಾಗಿದೆ. ಅರಸು ದೈವಗಳಿಗೆತಿರಿಯನ್ನು ಬಳಸುವ ಪದ್ಧತಿಯಿಲ್ಲ. ಅರಸು ದೈವಗಳು ಪ್ರತಿನಿಧಿಸುವ ಅಧಿಕಾರ ಸ್ಥಾನವನ್ನು ಪ್ರತ್ಯೇಕಿಸಿ ನೋಡುವ ಸಮುದಾಯದ ಮನೋಧರ್ಮದಿಂದಾಗಿ ಅವುಗಳಿಗೆ ಇಂತಹದ್ದೇ ಅಲಂಕರಣಗಳಿರಬೇಕೆನ್ನುವ ದೃಷ್ಟಿಯೂ ಅಡಕವಾಗಿದೆ. ಗಾತ್ರದಲ್ಲಿ ಎತ್ತರ, ಅಗಲ ವಾಗಿರುವುದರಿಂದ ಅವು ನೋಡುಗರ ಗಮನವನ್ನು ಸೆಳೆಯುವಂತಿದೆ. ಪ್ರಾದೇಶಿಕವಾಗಿ ಕಾಸರಗೋಡಿನ ಕಡೆಯ ಉಳ್ಳಾಕುಲು ಗಳ "ಸಿರಿಮುಡಿ" ಯು ಗಾತ್ರದಲ್ಲಿ ಸುಮಾರು ಹತ್ತು ಅಡಿಗಳಷ್ಟು ಎತ್ತರವಾಗಿರುತ್ತದೆ.ತ್ರಿಕೋನಾಕಾರಾದಲ್ಲಿರುತ್ತದೆ. ರಚನೆಯಲ್ಲಿ ಬಿದಿರು/ಸಲಾಕೆಯನ್ನು ಬಳಸಲಾಗುತ್ತದೆ. ಕಲಾವಿದನ ತಲೆಯ ಭಾಗವನ್ನು ಹೊಂದಿಕೊಳ್ಳುವ ಅರ್ಧ ವರ್ತುಲದಲ್ಲಿ ಅಂಚನ್ನು ಕೆಂಪು ಬಟ್ಟೆಯ ದಂಡೆಯಿಂದ ಕಟ್ಟುತ್ತಾರೆ. ಬೆಳ್ಳಿಯ -ಬಂಗಾರದ ಹೂಗಳಿಂದ ಹೊಂದಿಸಲಾಗಿ ನೋಡಿ ಆಕರ್ಷಕವಾಗಿರುತ್ತದೆ. ತ್ರಿಕೋನಾಕಾರದ ಮುಡಿಯ ಮೇಲ್ಬಾಗವನ್ನು ಹಿಂದು-ಮುಂದನ್ನು ಕೆಂಪಾದ "ಬೇರ್ಪತ್ತು" ಎನ್ನುವ ಬಟ್ಟೆಯಿಂದ ಹೊಂದಿಸಿ ಕಟ್ಟುತ್ತಾರೆ. ಮುಡಿಯ ಎರಡು ಪಕ್ಕಗಳಿಂದ ತುದಿಯವರೆಗೆ "ನಿಶಾನಿ" ಎನ್ನುವ ಪತಾಕೆಯನ್ನು ಕಟ್ಟುತ್ತಾರೆ. ತ್ರಿಕೋನಾಕಾರದ ಮುಡಿಯ ಮಧ್ಯ ಭಾಗದಲ್ಲಿ ಸೂರ್ಯ-ಚಂದ್ರ ,ಆನೆ- ಕುದುರೆ ಆಕಾರದ, ಬೆಳ್ಳಿ-ಬಂಗಾರದ ಗುಬ್ಬಿಗಳಿಂದ,ಹೂಗಳಿಂದ ಅಂದಗೊಳಿಸುತ್ತಾರೆ. ತುದಿ ಭಾಗವನ್ನು ಬೆಳ್ಳಿ ಮೊದಲಾದವುಗಳಿಂದ ಸಿಂಗರಿಸುತ್ತಾರೆ.ಅರ್ಧ ವರ್ತುಲದ ಹಂದೆಯನ್ನು ನಾಗಜಡೆಗಳಿಂದ ಜೋಡಿಸುತ್ತಾರೆ. ಈ ಬಗೆಯಲ್ಲಿ ತಯಾರಾಗುವ "ಉಲ್ಲಾಕುಳು" "ಸಿರಿಮುಡಿ" ಯನ್ನು "ಪಾಂಬೋಡಿ" ಆಕಾರದಲ್ಲಿ ಭಿನ್ನವಾಗಿರುತ್ತದೆ.
ಪ್ರದೇಶ
ಸುಳ್ಯ-ಪುತ್ತೂರು ಭಾಗಗಳಲ್ಲಿನ ಉಲ್ಲಾಕುಳಗಳು "ಸಿರಿಮುಡಿ ಆಕಾರದಲ್ಲಿ ಭಿನ್ನವಾಗಿದ್ದು ,ಇವುಗಳನ್ನು "ಪೂಮುಡಿ" ಎಂದು ಕರೆಯಲಾಗುತ್ತದೆ. ರಚನೆಯ ದೃಷ್ಟಿಯಿಂದ ಇವು 'ಪಾಂಬೋಡಿಯ ಮುಡಿಯ" ಅರ್ಧ ವರ್ತುಲ ಆಕಾರಕ್ಕೆ ಮಿತವಾಗಿರುತ್ತದೆ." ಅರ್ಧ ಚಂದ್ರಾಕೃತಿ "ಈ ಸಿರಿಮುಡಿಯನ್ನು ಹೂವಿನಿಂದಲೇ ರಚಿಸಲಾಗುತ್ತದೆ. ಆದ್ದರಿಂದ ಅದನ್ನು "ಪೂಮುಡಿ" ಎಂದೇ ಕರೆಯಲಾಗಿದೆ. ಉಲ್ಲಾಕುಳಗಳ ಮುಡಿಯನ್ನು ಅರಸುತನದ " ಅಧಿಕಾರ ಸ್ಥಾನ" ನೆಲೆಯ ಕಿರೀಟದ ಪ್ರತೀಕವೆಂದು ಪರಿಭಾವಿಸಿ ರೂಪಿಸಲಾಗುತ್ತದೆ. ಉಲ್ಲಾಕುಲು -ದೈವಗಳನ್ನು ಜನ ಸಮುದಾಯ ದೇವರಿಗೆ ದೇವರಾಗಿಯೂ, ದೈವಗಳಿಗೆ ದೈವಗಳಾಗಿಯೂ ಇರುವ ಅಲೌಖಿಕ ಶಕ್ತಿಗಳೆಂದು ಪರಿಭಾವಿಸಲಾಗಿದೆ. ಹಾಗಾಗಿ ಈ ದೈವಗಳಿಗೆ ಅಣಿ, ತಿರಿ, ಮುಖವಾಡ ಧರಿಸುವುದನ್ನು ನಿಷೇಧಿಸಿದೆ. ಅರಸುತನದ ಪ್ರತೇಕವಾಗಿ ಮೀಸೆ, ತಲೆಗೆ ಕಟ್ಟುವ ಕಿರೀಟದ ರೀತಿಯ "ಸಿರಿಮುಡಿ" ಯನ್ನು ಧಾರಣೆ ಮಾಡುವುದಕ್ಕೆ ಅಣುವು ಮಾಡಿಕೊಡಲಾಗಿದೆ.
ಬಳಸುವ ಕಲಾವಿದರು
ಬಳಸುವ ಕಲಾವಿದರ ಪಟ್ಟಿ
ಉಲ್ಲೇಖಗಳು
ವರ್ಗ:ಜನಪದ ಕಲೆಗಳು
ಪೂಮಲೆ ಬೆಟ್ಟ
ಪೂಮಲೆ ಬೆಟ್ಟಉಬರಡ್ಕ ಮಿತ್ತೂರು ಗ್ರಾಮಕ್ಕೆ ಸೇರಿದೆ. ಸುಳ್ಯ ನಗರದಿಂದ ಪೂರ್ವಾಭಿಮುಖವಾಗಿ ನೋಡಿದರೆ ಈ ಬೆಟ್ಟ ನಮ್ಮನ್ನು ಆಕರ್ಷಿಸುತ್ತದೆ.
ಲಕ್ಷಣಗಳು
ದಟ್ಟಾರಣ್ಯದಿಂದ ಕೂಡಿದ ಮಲೆ ಹಲವು ಕಾರಣದಿಂದ ಗಮನೀಯವಾಗಿದೆ. ಈ ಮಿತ್ತೂರು ಗ್ರಾಮ ಪುೂಮಲೆ ಬೆಟ್ಟದಿಂದ ಆವೃತವಾಗಿದೆ, ಈ ಬೆಟ್ಟ ಸದಾ ಪೂ/ಹೂವುಗಳಿಂದ ಕೂಡಿರುತ್ತದೆ. ಆದ್ದರಿಂದ ಅದನ್ನು ಪೂಮಲೆ ಎಂದು ಕರೆಯಲಾಗುತ್ತದೆ. ಉಬರಡ್ಕದ ಪ್ರಧಾನ ಆರಾಧನಾ ದೈವಗಳಾಗಿ ಪೂಮಾಣಿ-ಕಿನ್ನಿಮಾಣಿ ದೈವಗಳು ಗುರುತಿಸಿಕೊಂಡಿವೆ. ಈ ದೈವಗಳಲ್ಲಿ ಹಿರಿಯ ದೈವ ಪೂಮಾಣಿಯಿಂದಾಗಿ ಈ ಬೆಟ್ಟಕ್ಕೆ ಪೂಮಾಲೆ ಎಂದು ಹೆಸರಿಸಲಾಗಿದೆಯಂತೆ.
ಇತಿಹಾಸ
ಕುಕ್ಕೆಯಿಂದ ಹೊರಟು ಬಂದ ಉಲ್ಲಾಕುಳು ಬೇರೆ ಬೇರೆ ಕಡೆ ನೆಲೆನಿಂತು ಈ ಪೂಮಾಲೆ ಬೆಟ್ಟಕ್ಕೆ ಬರುತ್ತಾರೆ. ಇವರು ಬರುವಾಗ ಮಲೆಕುಡಿಯ ಮುದಿ ದಂಪತಿಗಳನ್ನು ಕಾಣುತ್ತಾರೆ. ನಮ್ಮನ್ನು ಇವರು ನೋಡಿದ್ದು ತಿಳಿಯಬಾರದೆಂದು ಅವರನ್ನು ಅಲ್ಲಿಯೇ ಮಾಯಕ ಮಾಡುತ್ತಾರೆ. ಹಾಗೆ ಮಾಯಕವಾದ ಮಲೆಕುಡಿಯರು ಸುಬ್ಬ-ಸುಬ್ಬಿ ಕಲ್ಲುಗಳಾಗಿ ರೂಪುಗೊಂಡರು. ಈಗಲೂ ಎರಡು ಕಲ್ಲುಗಳು ಪೂಮಲೆಯಲ್ಲಿ ಈ ಹೆಸರಿನಿಂದ ಕರೆದುಕಳ್ಳುತ್ತವೆ. ಉಲ್ಲಾಕುಳು ಪೂಮಲೆಗೆ ಬಂದು ಚುಬ್ಬಕಲ್ಲು-ಕರಂಡೆಕಲ್ಲು ಎಂಬಲ್ಲಿ ಪ್ರಥತಃ ನೆಲೆಯಾಗುತ್ತಾರೆ. ಪೂಮಲೆಯ ತುದಿಭಾಗ ಸಮತಟ್ಟಾಗಿದ್ದು ಎರಡು ತುದಿಗಳು ಎತ್ತರವಾಗಿದೆ. ಈ ಎರಡು ಎತ್ತರದ ಭಾಗಗಳು ಉಲ್ಲಾಕುಳು ಕಾಲುಕೊಟ್ಟು ನಿಂತು ದೃಷ್ಟಿ ಹಾಯಿಸಿದಾಗ ಕೆಳಗಿನ ಊರು ಗೋಚರಿಸಿತು. ಪೂಮಲೆಯ ತುದಿಯಲ್ಲಿರುವ ಸ್ಥಳವೂ ಸುಳ್ಯಸೀಮೆಯ ಎಲ್ಲಾ ದೈವಗಳು ನೆಲೆಯಾಗಿರುವ ಸ್ಥಳವೆಂದು ಗುರುತಿಸಿಕೊಳ್ಳುತ್ತದೆ. ಹಾಗಾಗಿಯೇ ಈ ಸ್ಥಳವನ್ನು ದೈವಜಾಲ್ ಎಂದು ಕರೆಯಲಾಗುತ್ತದೆ.
ವಿಶೇಷತೆ
ಈ ಪೂಮಲೆ ಬೆಟ್ಟದ ತುದಿಯ ಬಂಡೆಕಲ್ಲಿನ ಮೇಲೆ ಶಂಕಾಕಾರದಲ್ಲಿ ಎರಡು ಬಾವಿಗಳಿದ್ದು, ಇವು ಸದಾ ನೀರಿನಿಂದ ಕೂಡಿವೆ. ಇದನ್ನು ಅಗಸ್ತ್ಯರು ತಮ್ಮ ತಪಸ್ಸಿನ ಅಗತ್ಯಕ್ಕಾಗಿ ನಿರ್ಮಿಸಿದ್ದಾರಂತೆ. ಉಬರಡ್ಕದ ದೈವಗಳಿಗೆ ಇಲ್ಲಿಂದ ಪುರಾಣ ಹಿನ್ನೆಲೆಯಲ್ಲಿ ನೀರನ್ನು ತರುವುದು ಸಂಪ್ರದಾಯವಾಗಿದೆ. ಉಲ್ಲಾಕುಳು ಬೆಟ್ಟದಿಂದ ಊರಕಡೆ ಕಣ್ಣಾಯಿಸಿ ತಮಗೆ ನೆಲೆಯೂರಲು ಯೋಗ್ಯ ಸ್ಥಾನಗಳಾಗುವುದೆಂದು ಯೋಚಿಸುತ್ತಾರೆ, ಏಳು ಬಾಣಗಳನ್ನು ಬಿಡುತ್ತಾರೆ. ಅವು ಕ್ರಮವಾಗಿ ಇಂದಿನ ಮಿತ್ತೂರು ಉಲ್ಲಾಕುಳುಗಳ ನೆಲೆಗಳೆಂದು ಕರೆದುಕೊಳ್ಳುವ ಕೊಟ್ಟಾರದ ಧರ್ಮ ಚಾವಡಿ/ಸುಳ್ಯಕೋಡಿ, ದೀಟಿಕೆ/ಮಿತ್ತೂರು ಚಾವಡಿ, ಅಡಿಗಾರ ಮಾಳ್ಯ, ಅಡ್ತಲೆ ಕೊಟ್ಯ/ ಮಡಿಯಾರ್ ಚಾವಡಿ, ಚಾಕಟೆಡಿ, ಒಲಸಿರಿ ಮಂಟಮೆ, ಪಡಂಪಾಡಿ ಮಾಡರಮನೆ ಸ್ಥಳಗಳೆಂದು ಗುರುತಿಸಿಕೊಂಡಿವೆ. ಮಿತ್ತೂರು ಇರ್ವೆರ್ ಉಲ್ಲಾಕುಳು ಮತ್ತು ನಾಯರ್ ದೈವವನ್ನು ಇಂದು 'ಮೂವತ್ತೊಕ್ಲು'ನವರು ಆಚರಿಸಿಕೊಂಡು ಬರುತ್ತಾರೆ.
ಉಲ್ಲೇಖಗಳು
ವರ್ಗ:ಊರಿನ ಹೆಸರು ವರ್ಗ:ಪ್ರವಾಸಿ ತಾಣಗಳು
ಚೆನ್ನಬಸಪ್ಪ ಅಂಬಲಿ
ಚೆನ್ನಬಸಪ್ಪ ಅಂಬಲಿ ಅವಿಭಜಿತ ಬಿಜಾಪುರ (ಇಂದಿನ ವಿಜಯಪುರ) ಜಿಲ್ಲೆಯ ಅಗ್ರಗಣ್ಯ ಕಾಂಗ್ರೆಸ್ ನಾಯಕರಾಗಿದ್ದ ಇವರು, ಭಾರತದ ಸ್ವಾತಂತ್ರ್ಯ ಹೋರಾಟ ಮತ್ತು ಕರ್ನಾಟಕದ ಏಕೀಕರಣಕ್ಕಾಗಿ ದುಡಿದ ಮಹನೀಯರು.
ಅಂಬಲಿಯವರು ವಿಜಯಪುರ ಜಿಲ್ಲೆಯ ಬಬಲೇಶ್ವರ ತಾಲ್ಲೂಕಿನ ಅರ್ಜುಣಗಿ ಗ್ರಾಮದವರು.
ಜನನ ಮತ್ತು ಶಿಕ್ಷಣ
1895-1962. ಸ್ವಾತಂತ್ರ್ಯಯೋಧ ಮತ್ತು ಕರ್ನಾಟಕ ಏಕೀಕರಣದ ನೇತಾರ. ವಿಜಯಪುರ ತಾಲ್ಲೂಕಿನ ಅರ್ಜುಣಗಿ ಗ್ರಾಮದಲ್ಲಿ ಒಕ್ಕಲುತನದ ಮನೆತನದಲ್ಲಿ ಜನಿಸಿದರು. ತಂದೆ ಜಗದೇವಪ್ಪ. ಶಿಕ್ಷಣ ಕನ್ನಡ ನಾಲ್ಕನೆಯ ತರಗತಿಯವರೆಗೆ.
ಸ್ವಾತಂತ್ರ್ಯ ಹೋರಾಟ
1914ರಲ್ಲಿ ಒಂದನೆಯ ಮಹಾಯುದ್ಧ ನಿದಿಗಾಗಿ ಗ್ರಾಮಕ್ಕೆ ಬಂದ ಮಾಮಲೆೆದಾರರನ್ನು ವಿರೋದಿಸಿ ಮೂರುದಿನ ಉಪವಾಸಮಾಡಿ ಬಂಧನದ ಶಿಕ್ಷೆ ಅನುಭವಿಸುವುದರೊಂದಿಗೆ ಇವರ ಸ್ವಾತಂತ್ರ್ಯಹೋರಾಟ ಪ್ರಾರಂಭವಾಯಿತೆನ್ನಬಹುದು. ಗಾಂಧಿಯವರ ಅನುಯಾಯಿಯಾಗಿ ಬಿಜಾಪುರದಲ್ಲಿ ಒಂದು ಸಂಘ ಕಟ್ಟಿ ಭೂಕಂದಾಯ ವಸೂಲಿಯನ್ನು ವಿರೋದಿsಸಿದರು. 1919ರ ಜಲಿಯನ್ವಾಲಾಬಾಗ್ ಹತ್ಯಾಕಾಂಡ ಇವರನ್ನು ಸಂಪೂರ್ಣವಾಗಿ ಸ್ವಾತಂತ್ರ್ಯ ಸಂಗ್ರಾಮಕ್ಕೆ ಎಳೆದು ತಂದಿತು. ಚಳವಳಿಯಲ್ಲಿ ಭಾಗವಹಿಸಿ ಮೊದಲು 1919ರಲ್ಲಿ ಕಾರಾಗೃಹ ಶಿಕ್ಷೆ ಅನುಭವಿಸಿದರು.
1940ರಲ್ಲಿ ಇವರು ಕೆ.ಪಿ.ಸಿ.ಸಿ. ಕಾರ್ಯದರ್ಶಿಯಾಗಿ ಹುಬ್ಬಳ್ಳಿ-ಧಾರವಾಡಗಳಲ್ಲಿ ವಾಸಮಾಡತೊಡಗಿದರು. 1942ರಲ್ಲಿ ಕಾರ್ಯಕರ್ತರಾಗಿ, ಚಲೇಜಾವ್ ಸಮಿತಿಯ ಅಧ್ಯಕ್ಷರಾಗಿ ದುಡಿದರು. ಟಪಾಲು ಲೂಟಿ ಮಾಡುವುದು, ಸರ್ಕಾರಿ ಮಹತ್ತ್ವದ ಕಾಗದಪತ್ರಗಳನ್ನು ಸುಡುವುದು ಮುಂತಾದ ವಿಧ್ವಂಸಕ ಕೃತ್ಯಗಳನ್ನು ಕೈಗೊಂಡರು. ಇವರ ನೇತೃತ್ವದಲ್ಲಿ ಮಿಂಚನಾಳ ಮತ್ತು ಜುಮನಾಳ ರೈಲು ನಿಲ್ದಾಣಗಳು ಅಗ್ನಿಗೆ ಆಹುತಿಯಾದವು. ಮುಂಬಯಿಯಿಂದ ಇಂಗ್ಲೆಂಡಿಗೆ ಬಂಗಾರ, ಸಾಮಾನುಸರಂಜಾಮು ತುಂಬಿಕೊಂಡು ಹೊರಟ ಹಡಗೊಂದರ ಜಲಸಮಾದಿ ಮಾಡಿದ ಕೀರ್ತಿ ಇವರದು. ಆ ಕಾಲದಲ್ಲಿ ಇವರನ್ನು ಹಿಡಿದುಕೊಟ್ಟರೆ ರೂ.5,000 ಬಹುಮಾನ ಕೊಡುವುದಾಗಿ ಸರ್ಕಾರ ಸಾರಿತು.
ರಾಜಕೀಯ ಜೀವನ
1955ರಲ್ಲಿ ಕರ್ನಾಟಕ ಪ್ರದೇಶ ಕಾಂಗ್ರೆಸ್ ಸಮಿತಿಯ ಅಧ್ಯಕ್ಷರಾಗಿ, ತಿಕೋಟಾ ವಿಧಾನಸಭಾ ಕ್ಷೇತ್ರ(ಈಗಿನ ಬಬಲೇಶ್ವರ ವಿಧಾನಸಭಾ ಕ್ಷೇತ್ರ)ದಿಂದ 1952 ಮತ್ತು 1957ರಲ್ಲಿ ವಿಧಾನ ಸಭಾ ಸದಸ್ಯರಾಗಿ ಇವರು ಆಯ್ಕೆಹೊಂದಿದರು. ಕರ್ನಾಟಕ ಏಕೀಕರಣಕ್ಕಾಗಿ ಮತ್ತು ಅಸ್ಪ್ನೃಶ್ಯತಾ ನಿವಾರಣೆಗಾಗಿ ದುಡಿದರು. ರಾಜ್ಯಕ್ಕೆ ಕರ್ನಾಟಕ ಎಂದು ನಾಮಕರಣವಾಗಬೇಕೆಂಬುದು ಇವರ ಹಟವಾಗಿತ್ತು.
ಅಂಬಲಿ ಚೆನ್ನಬಸಪ್ಪನವರು ತಿಕೋಟಾ ತಾಲ್ಲೂಕಿನಲ್ಲಿ ಕಾಂಗ್ರೆಸ್ ಪಕ್ಷದ ನಾಯಕರಾಗಿ ರಾಜಕೀಯ ಜೀವನ ಆರಂಭಿಸಿದರು. ಕರ್ನಾಟಕ ಪ್ರದೇಶ ಕಾಂಗ್ರೆಸ್ ಕಮಿಟಿಯ ಅಧ್ಯಕ್ಷರಾಗಿ ೧೯೫೭ರ ರಾಜ್ಯ ಚುನಾವಣೆಯಲ್ಲಿ ಬಸವರಾಜ ನಾದೂರರನ್ನು ಸೋಲಿಸಿ ಶಾಸಕರಾಗಿ ಆಯ್ಕೆಯಾದರು. ಮರಾಠಿ ಭಾಷೆಯ ಮಧ್ಯೆ ಮರೆಯಾಗಿದ್ದ ಕನ್ನಡ ಮತ್ತು ಕನ್ನಡ ನಾಡನ್ನು ಒಂದಾಗಿಸಲು ಶ್ರಮವಹಿಸಿದ ಚೆನ್ನಬಸಪ್ಪನವರು ಕರ್ನಾಟಕದ ಸರ್ದಾರ್ ಪಟೇಲರೆಂದೇ ಬಿಜಾಪುರದಲ್ಲಿ ಖ್ಯಾತರಾದರು. ಎಸ್ ಆರ್ ಕಂಠಿ, ಮುರಿಗೆಪ್ಪ ಸುಗಂಧಿ, ಬಸಪ್ಪ ದಾನಪ್ಪ ಜತ್ತಿ ಮುಂತಾದ ನಾಯಕರ ಒಡನಾಡಿಯಾಗಿದ್ದರು. ಯುವ ನೇತಾರರನ್ನು ಬೆಳೆಸುವಲ್ಲಿ ಆಸಕ್ತಿ ವಹಿಸಿದ್ದ ಚೆನ್ನಬಸಪ್ಪನವರು, ೧೯೬೨ರ ಚುನಾವಣೆಯಲ್ಲಿ ಬಿ ಎಂ ಪಾಟೀಲರಿಗೆ ಸ್ಥಾನ ಬಿಟ್ಟುಕೊಟ್ಟರು.
ಸಮಾಜ ಸೇವೆ
ಸ್ವಾತಂತ್ರ್ಯ ಹೋರಾಟದಲ್ಲಿ ಕರಪತ್ರ ಹಂಚಲು ಹಣ ಸಾಲದಾದಾಗ, ಹೊಸದಾಗಿ ಮದುವೆಯಾಗಿ ಮನೆಗೆ ಬಂದ ಅತ್ತಿಗೆಯ ೧೦ ತೊಲ ಚಿನ್ನದ ಒಡವೆಯನ್ನು ಕೇಳಿ ಪಡೆದರು. ನಿಸ್ಪ್ರಹ ಮನಸ್ಸಿನ ಸಾಧ್ವಿಯಾದ ಚೆನ್ನಬಸಪ್ಪನವವರ ಅತ್ತಿಗೆ ಮರುಯೋಚಿಸದೆಯೇ ನೀಡಿದ್ದ್ದರು
ಚೆನ್ನಬಸಪ್ಪನವರು ೧೯೭೨ರಲ್ಲಿ ಹೃದಯ ಕಾಯಿಲೆಗಳಿಗೆ ಚಿಕಿತ್ಸೆ ನೀಡಲು ೫ ಲಕ್ಷ ರೂಪಾಯಿಯನ್ನು ದೇಣಿಗೆ ನೀಡಿ, ಶ್ರೀ ಜಯದೇವ ಹೃದ್ರೋಗ ಸಂಸ್ಥೆಯನ್ನು ಸ್ಥಾಪಿಸಲು ಕಾರಣರಾದರು .ಜಯದೇವ ಸಂಸ್ಥೆ, ೧೯೮೪ರ ಏಪ್ರಿಲ್ ೯ರಂದು ಅಂದಿನ ರಾಷ್ಟ್ರಪತಿ ಗ್ಯಾನಿ ಜೈಲ್ ಸಿಂಗ್ ರಿಂದವಿದ್ಯುಕ್ತವಾಗಿ ಉಧ್ಘಾಟನೆಯಾಯಿತು.
ನಿಧನ
ಪಾರ್ಶ್ವವಾಯುಪೀಡಿತರಾಗಿ 1962 ಮಾರ್ಚ್ 1ರಂದು ನಿಧನರಾದರು. ಸ್ವಂತ ಊರಾದ ವಿಜಯಪುರ ಜಿಲ್ಲೆಯ ಬಬಲೇಶ್ವರ ತಾಲ್ಲೂಕಿನ ಅರ್ಜುಣಗಿ ಗ್ರಾಮಯಲ್ಲಿ ಇವರ ಸಮಾದಿ ಇದೆ.
ಉಲ್ಲೇಖಗಳು
ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸವದತ್ತಿ ಯಲ್ಲಮ್ಮ ವಿಧಾನಸಭಾ ಕ್ಷೇತ್ರ
ಸವದತ್ತಿ ಯಲ್ಲಮ್ಮ ಕ್ಷೇತ್ರವು, ಕರ್ನಾಟಕದ 224 ವಿಧಾನಸಭಾ ಕ್ಷೇತ್ರಗಳಲ್ಲಿ ಒಂದಾಗಿದೆ. ಇದು ಬೆಳಗಾವಿ ಲೋಕಸಭಾ ಕ್ಷೇತ್ರದ ಭಾಗವಾಗಿದೆ.
ಉಲ್ಲೇಖ
ವರ್ಗ:ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ಭದ್ರಾ ಅಣೆಕಟ್ಟು
ಉಲ್ಲೇಖ
ವರ್ಗ:ಕರ್ನಾಟಕದ ಅಣೆಕಟ್ಟುಗಳು
ಶಿಕ್ಷೆ
ಶಿಕ್ಷೆ ಒಂದು ಗುಂಪು ಅಥವಾ ಒಬ್ಬ ವ್ಯಕ್ತಿಯ ಮೇಲೆ ಮಕ್ಕಳ ಶಿಸ್ತಿನಿಂದ ಕ್ರಿಮಿನಲ್ ಕಾನೂನಿನವರೆಗಿನ ಸನ್ನಿವೇಶಗಳಲ್ಲಿ ಒಂದು ಪ್ರಾಧಿಕಾರದಿಂದ ವಿಧಿಸಲಾದ ಅನಪೇಕ್ಷಿತ ಅಥವಾ ಅಹಿತಕರ ನಿರ್ಣಯದ ಹೇರಿಕೆ. ಶಿಕ್ಷೆಯನ್ನು ಅನಪೇಕ್ಷಿತ ಅಥವಾ ಅಸ್ವೀಕಾರ್ಯವೆಂದು ಪರಿಗಣಿಸಲಾದ ಒಂದು ನಿರ್ದಿಷ್ಟ ಕ್ರಿಯೆ ಅಥವಾ ವರ್ತನೆಗೆ ಪ್ರತಿಕ್ರಿಯೆ ಮತ್ತು ನಿರೋಧಕವಾಗಿ ನೀಡಲಾಗುತ್ತದೆ. ಸ್ವ ಅಪಾಯವನ್ನು ತಪ್ಪಿಸಲು ಮಗುವಿಗೆ ಷರತ್ತು ಹಾಕುವುದು, ಸಾಮಾಜಿಕ ಅನುಸರಣೆಯನ್ನು ಹೇರುವುದು (ವಿಶೇಷವಾಗಿ, ಕಡ್ಡಾಯ ಶಿಕ್ಷಣ ಅಥವಾ ಸೇನಾ ಶಿಸ್ತಿನ ಸನ್ನಿವೇಶಗಳಲ್ಲಿ), ರೂಢಿಗಳನ್ನು ಕಾಪಾಡುವುದು, ಭವಿಷ್ಯದ ಕೇಡುಗಳಿಂದ ರಕ್ಷಿಸುವುದು (ವಿಶೇಷವಾಗಿ, ಹಿಂಸಾತ್ಮಕ ಅಪರಾಧಗಳಿಂದ), ಕಾನೂನನ್ನು ಕಾಪಾಡುವುದು ಇದರ ಹಿಂದಿನ ವಾದವಾಗಿರಬಹುದು. ಶಿಕ್ಷೆಯು ಸ್ವಯಂವಿಹಿತವಾಗಿರಬಹುದು, ಉದಾ. ಧಾರ್ಮಿಕ ಹಿನ್ನೆಲೆಯಲ್ಲಿ ಸ್ವಯಂ ಕಶಾಪ್ರಹಾರ ಮತ್ತು ಸ್ವಯಂ ದಂಡನೆ, ಆದರೆ ಬಹುತೇಕ ವೇಳೆ ಸಾಮಾಜಿಕ ಒತ್ತಾಯದ ರೂಪವಾಗಿರುತ್ತದೆ.
ಅಹಿತಕರ ಹೇರಿಕೆಯು ದಂಡ, ನಿರ್ಬಂಧ, ಅಥವಾ ಸೆರೆವಾಸ, ಅಥವಾ ಏನಾದರೂ ಹಿತಕರ ಅಥವಾ ಅಪೇಕ್ಷಣೀಯವಾದದ್ದರ ನಿರಾಕರಣೆಯನ್ನು ಒಳಗೊಳ್ಳಬಹುದು. ಆ ಓರ್ವನು ವ್ಯಕ್ತಿ, ಅಥವಾ ಒಂದು ಪ್ರಾಣಿಯೂ ಆಗಿರಬಹುದು. ಪ್ರಾಧಿಕಾರವು ಒಂದು ಗುಂಪು ಅಥವಾ ಏಕ ವ್ಯಕ್ತಿಯಾಗಿರಬಹುದು, ಮತ್ತು ಶಿಕ್ಷೆಯನ್ನು ವಿಧ್ಯುಕ್ತವಾಗಿ ಕಾನೂನು ವ್ಯವಸ್ಥೆಯ ಅಡಿಯಲ್ಲಿ ಅಥವಾ ಅನೌಪಚಾರಿಕವಾಗಿ ಇತರ ಬಗೆಯ ಸಾಮಾಜಿಕ ಹಿನ್ನೆಲೆಗಳಲ್ಲಿ, ಉದಾ. ಕುಟುಂಬದೊಳಗೆ ನೀಡಬಹುದು. ಅಪರಾಧಗಳ ಶಿಕ್ಷೆಯ ಅಧ್ಯಯನ ಮತ್ತು ಆಚರಣೆಯನ್ನು, ವಿಶೇಷವಾಗಿ ಸೆರೆವಾಸಕ್ಕೆ ಅನ್ವಯಿಸುವುದನ್ನು, ದಂಡನಶಾಸ್ತ್ರವೆಂದು ಕರೆಯಲಾಗುತ್ತದೆ; ಶಿಕ್ಷೆಯ ಪ್ರಕ್ರಿಯೆಯನ್ನು ಸೌಮ್ಯೋಕ್ತಿಯಾಗಿ "ತಿದ್ದುಪಡಿ ಪ್ರಕ್ರಿಯೆ" ಎಂದು ಕರೆಯಲಾಗುತ್ತದೆ. ಶಿಕ್ಷೆಯಲ್ಲಿನ ಸಂಶೋಧನೆ ಹಲವುವೇಳೆ ತಡೆಗಟ್ಟುವಿಕೆಯಲ್ಲಿನ ಹೋಲುವ ಸಂಶೋಧನೆಯನ್ನು ಒಳಗೊಳ್ಳುತ್ತದೆ.
ಉಲ್ಲೇಖಗಳು
ವರ್ಗ:ಕ್ರಿಮಿನಲ್ ನ್ಯಾಯ
ಹಿರೇಬೆಣಕಲ್
<templatestyles src="Module:Infobox/styles.css">
ಭೂಗೋಳಶಾಸ್ತ್ರ
left|thumb| ಇತಿಹಾಸಪೂರ್ವ ತಾಣ ಗೋರಿಯ ಸ್ಮಾರಕಗಳು ಏಳು ಬೆಟ್ಟಗಳ ಕಲ್ಲಿನ ಶ್ರೇಣಿಯಲ್ಲಿವೆ. ಈ ತಾಣವು ತುಂಗಭದ್ರಾ ನದಿಯ ಎಡಭಾಗದಲ್ಲಿದೆ ಮತ್ತು ಇದು ಮುಳ್ಳಿನ ಪೊದೆಗಳು ಹಾಗೂ ಜಾರುವ ಬಂಡೆಗಳಿಂದ ಕೂಡಿದೆ. ಜೊತೆಗೆ ಒಂದು ಹಳ್ಳವನ್ನು ದಾಟಬೇಕು. ವರ್ಷಪೂರ್ತಿ ನೀರು ಇರುವ ಒಂದು ಕೆರೆ ಇದ್ದು ಮತ್ತು ಹತ್ತಿರದಲ್ಲಿಯೇ ಒಂದು ಹಳೆಯ ಅರೆ ಅಥವಾ ಕಲ್ಲುಗಣಿ ಇದ್ದು, ಹಿರೇಬೆಣಕಲ್ ಸ್ಮಾರಕಗಳನ್ನು ನಿರ್ಮಿಸಲು ಬಳಸಿದ ವಸ್ತುಗಳ ಮೂಲವಾಗಿದೆ ಎಂದು ಪ್ರತಿಪಾದಿಸಲಾಗಿದೆ. ಗಂಗಾವತಿ, ಹೊಸಪೇಟೆ ಮತ್ತು ಕೊಪ್ಪಳ ಪಟ್ಟಣಗಳಿಂದ ರಾಜ್ಯ ಹೆದ್ದಾರಿಯ ಮೂಲಕ ಹಿರೇಬೆಣಕಲ್ ಗ್ರಾಮವನ್ನು ತಲುಪಬಹುದು. ಈ ಸ್ಥಳಕ್ಕೆ ಹತ್ತಿರದ ರೈಲು ನಿಲ್ದಾಣವೆಂದರೆ ಗಂಗಾವತಿ.
ಇತಿಹಾಸ
ಈ ತಾಣವನ್ನು 2000 ವರ್ಷಗಳಿಗಿಂತ ಹಿಂದೆ ನಿರ್ಮಿಸಲಾಗಿದ್ದು, ಇಲ್ಲಿಯ ಅನೇಕ ಬೃಹತ್ ಶಿಲಾ ರಚನೆಗಳು 800 ಕ್ರಿ.ಪೂ. ಮತ್ತು 200 ಕ್ರಿ.ಪೂ. ನಡುವಿನ ಕಾಲದ್ದಾಗಿವೆ. ಕಬ್ಬಿಣಯುಗವು ಭಾರತದ ಈ ಭಾಗದಲ್ಲಿ 1000 ವರ್ಷಗಳಿಗಿಂತ ಹೆಚ್ಚು ಕಾಲ (ಕ್ರಿ.ಪೂ. 1200ರಿಂದ ಕ್ರಿ.ಶ. 200ರವರೆಗೆ) ವ್ಯಾಪಿಸಿತ್ತು ಎಂದು ಅಂದಾಜಿಸಲಾಗಿದೆ. ಹಿರೇಬೆಣಕಲ್ ಪ್ರದೇಶದ ಪಶ್ಚಿಮ ಗುಂಪಿನಲ್ಲಿರುವ ಕಿಂಡಿಯುಳ್ಳ ಕೂಠಡಿಯು ರಾಜನಕೋಳೂರಿನ ಇದೇ ರೀತಿಯ ಸಂಶೋಧನೆಗಳಿಗೆ ಹೋಲಿಸಲಾಗಿದೆ.
ಹೈದರಾಬಾದಿನ ನಿಜಾಮನ ಸೇವೆಯಲ್ಲಿದ್ದ ಫಿಲಿಪ್ ಮೆಡೋಸ್ ಟೇಲರ್ ಅವರು 1835 ರಲ್ಲಿ ಜರ್ನಲ್ ಆಫ್ ದಿ ರಾಯಲ್ ಏಷಿಯಾಟಿಕ್ ಸೊಸೈಟಿಯಲ್ಲಿ ಹಿರೇಬೆಣಕಲ್ ಬಗ್ಗೆ ಪ್ರಕಟಿಸಿದ ಮೊದಲ ವರದಿಯಾಗಿದೆ. ನಂತರ ಒಂದು ಶತಮಾನಕ್ಕೂ ಹೆಚ್ಚು ಕಾಲ, ಈ ತಾಣದಲ್ಲಿ ಯಾವುದೇ ವ್ಯವಸ್ಥಿತ ಅಧ್ಯಯನವನ್ನು ನಡೆಸಲಾಗಿಲ್ಲ. 1944 ಮತ್ತು 1948ರ ನಡುವೆ, ಸರ್ ಮಾರ್ಟಿಮರ್ ವೀಲರ್ ಪುರಾತತ್ತ್ವ ಶಾಸ್ತ್ರದ ಉತ್ಖನನಗಳನ್ನು ಕೈಗೊಂಡರು; ಇವುಗಳನ್ನು ಅಡಿಗ ಸುಂದರ ಅವರು ಪೂರಕವಾಗಿ 1975ರಲ್ಲಿ ಪ್ರಕಟಿಸಿದರು. ಸುಂದರ ಅವರ "ದ ಅರ್ಲಿ ಚೇಂಬರ್ ಟೂಂಬ್ಸ್ ಆಫ್ ಸೌತ್ ಇಂಡಿಯಾ: ಎ ಸ್ಟಡಿ ಆಫ್ ದಿ ಐರನ್ ಏಜ್ ಮೆಗಾಲಿಥಿಕ್ ಮಾನುಮೆಂಟ್ಸ್ ಆಫ್ ನಾರ್ತ್ ಕರ್ನಾಟಕ" ಎಂಬ ಪ್ರಕಟಣೆಯಲ್ಲಿ ದಟ್ಟ ಅರಣ್ಯದಿಂದ ಸುತ್ತುವರಿದ ಸ್ಥಳದಲ್ಲಿ 300 ಬೃಹತ್ ಶಿಲಾ ಸಮಾಧಿ ಕೋಣೆಗಳ ಕುರಿತು ವಿವರಿಸಿದ್ದಾರೆ. ಸ್ಟ್ಯಾನ್‌ಫೋರ್ಡ್ ವಿಶ್ವವಿದ್ಯಾನಿಲಯದ ಮಾನವಶಾಸ್ತ್ರ ವಿಭಾಗದ ಆಂಡ್ರ್ಯೂ ಬಾವರ್ ಅವರು ಇತ್ತೀಚಿನ ವರ್ಷಗಳಲ್ಲಿ ತನಿಖೆಗಳನ್ನು ನಡೆಸಿ 20 ಹೆಕ್ಟೇರ್ ಪ್ರದೇಶದಲ್ಲಿ ಸುಮಾರು 1000 ವಿವಿಧ ಪ್ರಕಾರದ ಪ್ರಾಚೀನ ವಸ್ತುಗಳನ್ನು ಗುರುತಿಸಿದ್ದಾರೆ. ಅವರ ಸಂಶೋಧನೆಗಳು ಮಾನವರೂಪದ ಗೋರಿಯ ರಚನೆಗಳು, ಸ್ಮಾರಕಶಿಲೆಗಳು, ಮತ್ತು ವೃತ್ತಾಕಾರದ ಕಲ್ಲಿನ ಬೇಲಿಗಳನ್ನು ವಿವರಿಸುತ್ತವೆ. ಬಾವರ್ ತನ್ನ ಬರಹಗಳಲ್ಲಿ ಕಲ್ಲಿನ ಚಪ್ಪಡಿಗಳಿಂದ ಬೆಂಬಲಿತವಾದ ಡಾಲ್ಮೆನ್‌ಗಳು ಯಾವುದೇ ಗಾರೆ ಇಲ್ಲದೆ ಪರಿಪೂರ್ಣವಾಗಿ ನಿರ್ಮಿಸಲ್ಪಟ್ಟಿವೆ ಎಂದು ಹೇಳುತ್ತಾನೆ.
ವಿವರಣೆ
right|thumb| ಬಂಡೆಯಿಂದ ಬೆಂಬಲಿತವಾದ ಡಾಲ್ಮೆನ್ ಕೋಣೆಗಳು ಸರಿಸುಮಾರು 400 ಬೃಹತ್ ಶಿಲಾ ಸ್ಮಾರಕಗಳ ರಚನೆ ಪ್ರೇತನಗರದಂತಿದೆ. ಅವುಗಳ ರಚನೆ ಆಕಾರ ಮತ್ತು ಗಾತ್ರದಲ್ಲಿ ವೈವಿಧ್ಯಮಯವಾಗಿವೆ. ಡಾಲ್ಮೆನ್‌ಗಳ ಸಮೂಹಗಳಿದ್ದು, ಅದರಲ್ಲಿ ಮೂರು ಗೋಡೆಗಳ ಮೇಲೆ ಮೇಲ್ಛಾವಣಿಯನ್ನು ರೂಪಿಸುವ ಬಂಡೆಗಳುಳ್ಳ ಕೋಣೆಗಳು ಇವೆ. ಸಣ್ಣ ಡಾಲ್ಮೆನ್‌ಗಳು 50–100 ಸೆಂ.ಮೀ. ಇದ್ದು, ದೊಡ್ಡವುಗಳು 3 ಮೀ. ಎತ್ತರ ಇವೆ. ಹೂತ ಮತ್ತು ಅರೆಹೂತ ಡಾಲ್ಮೆನ್‌ಗಳನ್ನು ಸಿಸ್ಟ್‌ಗಳು ಮತ್ತು ಡಾಲ್ಮೆನಾಯ್ಡ್ ಸಿಸ್ಟ್‌ಗಳಾಗಿ ವರ್ಗೀಕರಿಸಲಾಗಿದೆ ಮತ್ತು ಅವುಗಳನ್ನು ವೃತ್ತಾಕಾರದ ವಿನ್ಯಾಸಗಳಲ್ಲಿ ಜೋಡಿಸಲಾಗಿದೆ. ಅವುಗಳಲ್ಲಿ ಹೆಚ್ಚಿನವು ಈಗ ಕುಸಿದಿವೆ. ಕಿಂಡಿಗಳುಳ್ಳ ಡಾಲ್ಮೆನ್ಗಳು ಕಿಟಕಿಗಳಿರುವ ವಾಸಸ್ಥಾನಗಳಂತೆ ಕಾಣುತ್ತವೆ, ಆದರೆ ಅವು ವಾಸ್ತವವಾಗಿ ಗೋರಿಯ ರಚನೆಗಳಾಗಿವೆ. ಈ ಡಾಲ್ಮೆನ್‌ಗಳು ಒಮ್ಮೆ ಇದ್ದ ಮುಖ್ಯ ರಸ್ತೆಯ ಇಕ್ಕೆಲಗಳಲ್ಲಿ ಇವೆ. ವೃತ್ತಾಕಾರದ ಮತ್ತು ಚಂದಾಯ ಛಾವಣಿಗಳಿಂದ ಮುಚ್ಚಿದ ಉದ್ದವಾದ ಕೋಣೆಗಳು ಸಹ ಕಂಡುಬಂದಿವೆ. ಡಾಲ್ಮೆನಾಯ್ಡ್ ಸಿಸ್ಟ್‌ಗಳು ಹಲವಾರು ಆಕಾರಗಳು ಮತ್ತು ಗಾತ್ರಗಳಲ್ಲಿ ಅಸ್ತಿತ್ವದಲ್ಲಿವೆ. ಆಯತಾಕಾರದ ಆಕಾರದ ಡೋಲ್ಮೆನ್ ಗಳನ್ನು ನೆಲಮಟ್ಟದಲ್ಲಿ ಕಲ್ಲುಮಣ್ಣುಗಳಿಂದ ಬಿಗಿ ಮಾಡುವ ಮೂಲಕ ನಿರ್ಮಿಸಲಾಗಿದೆ ಎಂದು ತಿಳಿಯಲಾಗಿದೆ. ವೃತ್ತಾಕಾರದ ಆವರಣವನ್ನು ಗುರುತಿಸಲಾಗಿದೆ. ಈ ರಚನೆಗಳ ಸುತ್ತಲೂ ಮಣ್ಣು ತುಂಬಿದ ತಗ್ಗು ಇದೆ. ಬಂಡೆಗಳ ಆಶ್ರಯದ ಒಳಗೆ, ಜನರು ನೃತ್ಯ ಮಾಡುವ, ಬೇಟೆಯಾಡುವ, ಮತ್ತು ಶಸ್ತ್ರಾಸ್ತ್ರಗಳನ್ನು ಹಿಡಿದಿರುವ ವರ್ಣಚಿತ್ರಗಳಿವೆ. ಜಿಂಕೆಗಳು, ನವಿಲುಗಳು, ಚಿಗರಿಗಳು (ಕೃಷ್ಣಮೃಗ), ಗೂನುಳ್ಳ ಹೋರಿಗಳು, ಕುದುರೆಗಳು, ಮತ್ತು ಹಸುಗಳ ಜ್ಯಾಮಿತೀಯ ಮತ್ತು ಅತೀಂದ್ರಿಯ ವಿನ್ಯಾಸಗಳೂ ಇವೆ. 10 ಮೀಟರ್ (33 ಅಡಿ) ಎತ್ತರದ ಬಂಡೆಯ ಮೇಲೆ ಕಲ್ಲಿನ ನಗಾರಿ ಒಂದು ಅಸಾಮಾನ್ಯವಾಗಿ ಕಂಡುಬರುತ್ತದೆ. ಬಂಡೆಯು ಅರ್ಧಗೋಳದ ಆಕಾರವನ್ನು ಹೊಂದಿದ್ದು, ಇದರ ವ್ಯಾಸವು 2 ಮೀಟರ್ (6 ಅಡಿ 7 ಇಂಚು) ಮತ್ತು ಎತ್ತರ 1.5 ಮೀಟರ್ (4 ಅಡಿ 11 ಇಂಚು) ಇದೆ. ಮರದ ಸುತ್ತಿಗೆಯಿಂದ ಹೊಡೆದಾಗ, ಬಂಡೆಯು 1 ಕಿ.ಮೀ. ದೂರದವರೆಗೆ ಕೇಳಬಹುದಾದ ಶಬ್ದಗಳನ್ನು ಉತ್ಪಾದಿಸುತ್ತದೆ ಎಂದು ತಿಳಿದುಬಂದಿದೆ. ಈ ಪ್ರದೇಶದಲ್ಲಿನ ಗುಹೆಗಳು ನಿವಾಸಗಳು ಅಥವಾ ಪೂಜಾ ಸ್ಥಳಗಳಾಗಿದ್ದವು ಮತ್ತು ಕೆಂಪು ಬಣ್ಣವನ್ನು ಬಳಸಿ ಗುಹಾ ವರ್ಣಚಿತ್ರಗಳನ್ನು ಮಾಡಲಾಗಿತ್ತು, ಇದು ಹತ್ತಿರದ ಗೋರಿಯ ರಚನೆಗಳಿಂದ ದೃಢೀಕರಿಸಲ್ಪಟ್ಟಿದೆ. right|thumb| ಗುಹಾ ಚಿತ್ರಕಲೆ
ಕಲಾಕೃತಿಗಳು
ಈ ಸ್ಥಳದಲ್ಲಿ ನವಶಿಲಾಯುಗದ ಕಾಲದ ಕುಂಬಾರಿಕೆ ಕಂಡುಬಂದಿದೆ. ಪೂರ್ವ ಬೃಹತ್ ಶಿಲಾ ಉಪಕರಣಗಳು, ಕಬ್ಬಿಣದ ಗಸಿ, ಮತ್ತು ನವಶಿಲಾಯುಗ, ಬೃಹತ್ ಶಿಲಾ, ಮತ್ತು ಆರಂಭಿಕ ಐತಿಹಾಸಿಕ ಅವಧಿಗಳ ಕುಂಬಾರಿಕೆಗಳನ್ನು ಗುರುತಿಸಲಾಗಿದೆ. ದಕ್ಷಿಣ ಭಾರತದಲ್ಲಿ ಕಂಡುಬರುವ ಸಾಮಾನ್ಯ ಬೃಹತ್ ಶಿಲಾ ಕಾಲದ ಕಬ್ಬಿಣದ ಉಪಕರಣಗಳು ಹಿರೇಬೆಣಕಲ್ ತಾಣದಲ್ಲಿಯೂ ಕಂಡುಬರುತ್ತವೆ.
ಸಂರಕ್ಷಣೆ
ತಾಣದ ನವೀಕರಣ ಮತ್ತು ನಿರ್ವಹಣೆ ಭಾರತೀಯ ಪುರಾತತ್ವ ಸರ್ವೇಕ್ಷಣೆಯ ಜವಾಬ್ದಾರಿಯಾಗಿದ್ದರೂ, ಯಾವುದೇ ಚಟುವಟಿಕೆಯು ಸ್ಪಷ್ಟವಾಗಿ ಕಂಡುಬರುವುದಿಲ್ಲ. ಹೆಚ್ಚಿನ ಭಾರತೀಯರಿಗೆ ಮತ್ತು ವಿದೇಶಿಯರಿಗೆ ಪರಿಚಯವಿಲ್ಲದ, ವಾರ್ಷಿಕವಾಗಿ ಕೇವಲ ಹತ್ತುಹಲವು ವಿದೇಶಿ ಪ್ರವಾಸಿಗರು ಈ ತಾಣಕ್ಕೆ ಭೇಟಿ ನೀಡುತ್ತಾರೆ ಎಂದು ಅಂದಾಜಿಸಲಾಗಿದೆ. ತಾಣದ ನಿರ್ವಹಣೆಯ ಪ್ರಮುಖ ಭಾಗವೆಂದರೆ ಗುಡ್ಡದ ತಳದಲ್ಲಿ ಮತ್ತು ರಾಯಚೂರು–ಕೊಪ್ಪಳ ರಾಜ್ಯ ಹೆದ್ದಾರಿಯ ಬಳಿ ಫಲಕಗಳನ್ನು ಸುಧಾರಿಸುವುದು. ಅದರಂತೆ, ಗುಪ್ತ ನಿಧಿಯ ಹುಡುಕಾಟದಲ್ಲಿ ಕಳ್ಳರು ಶತಮಾನಗಳಿಂದ ಡಾಲ್ಮೆನ್‌ಗಳನ್ನು ದೋಚಿದ್ದಾರೆ. ಕುರಿಗಾಹಿಗಳು ಸಹ ತಮ್ಮ ಜಾನುವಾರುಗಳನ್ನು ಮೇಯಿಸುತ್ತಾರೆ, ಹಾಗಾಗಿ ಡಾಲ್ಮೆನ್‌ಗಳು ಆಗಾಗ್ಗೆ ಕುಸಿಯುತ್ತವೆ.
ಸಂಸ್ಕೃತಿ
ಸಮೀಪದ ಹಿರೇಬೆಣಕಲ್ ಗ್ರಾಮದ ಸ್ಥಳೀಯರು ತಮ್ಮ ವಾರ್ಷಿಕ ಹಬ್ಬದಲ್ಲಿ ದೇವರೇ ಬೆಟ್ಟದಿಂದ ಬೆಟ್ಟಕ್ಕೆ ನಡೆದುಕೊಂಡು ಬರುತ್ತಾನೆ ಎಂದು ನಂಬುತ್ತಾರೆ. ಈ ನಂಬಿಕೆಯಿಂದಾಗಿ ಅಲ್ಲಿಯ ಜನರು ಈ ತಾಣದ ಬಳಿ ತಮ್ಮ ದನಗಳನ್ನು ಮೇಯಿಸುವುದು ತಪ್ಪಿದೆ.
ಇಬ್ರಾಹಿಂ ಸಯೀದ್
ಇಬ್ರಾಹಿಂ ಸಯೀದ್, (ಕೆಲವೊಮ್ಮೆ ಸಯೀದ್ ಎಂದು ಕರೆಯಲಾಗುತ್ತದೆ) (20 ಮೇ 1945 - 27 ಮೇ 2007), ಒಬ್ಬ ಭಾರತೀಯ ಬರಹಗಾರ ಮತ್ತು ಪ್ರಕಾಶಕ.
ಮೆಕ್ಕಾಗೆ ತಮ್ಮ ಎರಡನೇ ಹಜ್ ಯಾತ್ರೆಯಿಂದ ಹಿಂದಿರುಗಿದ ನಂತರ, ಅವರು 2003 ರಿಂದ 2006 ರವರೆಗೆ ಹೊಂದಿದ್ದ ಜಮಾತ್-ಎ-ಇಸ್ಲಾಮಿಯ ಅಧ್ಯಕ್ಷ ಸ್ಥಾನವನ್ನು ತ್ಯಜಿಸಿದರು. ಒಂದು ದಶಕದ ಕಾಲ ಅವರು ದೆಹಲಿಯಲ್ಲಿ ಜಮಾತ್-ಎ-ಇಸ್ಲಾಮಿ ಹಿಂದ್‌ನ ರಾಷ್ಟ್ರೀಯ ಪ್ರಾತಿನಿಧಿಕ ಸಂಸ್ಥೆಯ ಸದಸ್ಯರಾಗಿ ಸೇವೆ ಸಲ್ಲಿಸಿದರು. ಸಯೀದ್ ಶಾಂತಿ ಪ್ರಕಾಶನದ ಸಂಸ್ಥಾಪಕರಲ್ಲಿ ಒಬ್ಬರಾಗಿದ್ದರು ಮತ್ತು ನಂತರ ಅವರು ಈ ಪ್ರಕಾಶನ ಸಂಸ್ಥೆಯ ಅಧ್ಯಕ್ಷರಾದರು.
ವಿದ್ವಾಂಸ ಮತ್ತು ವಾಗ್ಮಿ
ಸಯೀದ್ ಅವರು ಕರ್ನಾಟಕ ರಾಜ್ಯದ ಜನರಿಗೆ ಕೇವಲ ಪತ್ರಕರ್ತರಾಗಿ ಮಾತ್ರವಲ್ಲದೆ ಚಿಂತಕರಾಗಿ, ಬುದ್ಧಿಜೀವಿಯಾಗಿ ಮತ್ತು ವಿದ್ವಾಂಸರಾಗಿಯೂ ಪರಿಚಿತರಾಗಿದ್ದರು. ಅವರು ಕರ್ನಾಟಕದಲ್ಲಿ ವ್ಯಾಪಕವಾಗಿ ಸಂಚರಿಸಿದ ವಾಗ್ಮಿಯಾಗಿದ್ದರು. ಕೋಮು ಸೌಹಾರ್ದತೆ, ಚಾರಿತ್ರ್ಯ ನಿರ್ಮಾಣ ಮತ್ತು ನೈತಿಕ ಮೌಲ್ಯಗಳು ಹಾಗೂ ಭಾರತದಲ್ಲಿ ಪ್ರಜಾಪ್ರಭುತ್ವದ ಮಹತ್ವ ಸೇರಿದಂತೆ ವಿವಿಧ ವಿಷಯಗಳ ಕುರಿತು ಉಪನ್ಯಾಸಗಳನ್ನು ನೀಡಿದ್ದಾರೆ.. ದಾವಾ ಅವರು ತಮ್ಮ ಜೀವಿತಾವಧಿಯಲ್ಲಿ ತಮ್ಮ ಹೃದಯಕ್ಕೆ ತೆಗೆದುಕೊಂಡ ಮತ್ತೊಂದು ಕ್ಷೇತ್ರವಾಗಿದೆ ಮತ್ತು ಹಲವಾರು ದಾವಾಗೆ ಸಂಬಂಧಿಸಿದ ಪುಸ್ತಕಗಳನ್ನು ರಚಿಸಿದ್ದಾರೆ. ಅವರ ಸಾಕಷ್ಟು ಕನ್ನಡ ಮತ್ತು ಉರ್ದು ಭಾಷಣಗಳು ಆಡಿಯೋ ಕ್ಯಾಸೆಟ್‌ಗಳ ರೂಪದಲ್ಲಿಯೂ ಹೊರಬಂದಿವೆ. ವಿದ್ಯುನ್ಮಾನ ರೂಪದಲ್ಲಿ ಖುರಾನ್‌ನ ಮೊಟ್ಟಮೊದಲ ಕನ್ನಡ ಭಾಷಾಂತರಕ್ಕಾಗಿ ಧ್ವನಿ ರೆಕಾರ್ಡಿಂಗ್ ಮಾಡಿದರು. ಬಹು ಭಾಷೆಗಳನ್ನು ಬಲ್ಲ ಸಯೀದ್ ಕನ್ನಡ, ಉರ್ದು ಮತ್ತು ಇಂಗ್ಲಿಷ್‌ನಲ್ಲಿ ನಿರರ್ಗಳವಾಗಿ ಮಾತನಾಡುತ್ತಾನೆ. ಅವರು ಅರೇಬಿಕ್ ಮತ್ತು ಮಲಯಾಳಂ ಭಾಷೆಗಳನ್ನು ಖಾಸಗಿಯಾಗಿ ಅಧ್ಯಯನ ಮಾಡಿದ್ದಾರೆ. ಅವರು ತಮ್ಮ ಸಾಪ್ತಾಹಿಕ ಖುರಾನ್ ಪ್ರವಚನವನ್ನು ಕನ್ನಡದಲ್ಲಿ ನಡೆಸುತ್ತಿದ್ದರು ಮತ್ತು ಕರಾವಳಿ ಕರ್ನಾಟಕದ ಜೊತೆಗೆ ಭಾರತೀಯ ಬ್ಯಾರಿ ಸಮುದಾಯವು ಬಳಸುವ ಉಪಭಾಷೆಯಾದ ಬ್ಯಾರಿ ಬಾಷೆಯಲ್ಲಿಯೂ ಸಹ ಪ್ರವಚನವನ್ನು ನಡೆಸುತ್ತಿದ್ದರು.
ಕೋಮು ಸೌಹಾರ್ದತೆಗೆ ಕೊಡುಗೆ
ಇಸ್ಲಾಂ ಮತ್ತು ಇತರ ಧರ್ಮಗಳ ಅನುಯಾಯಿಗಳ ನಡುವಿನ ಹೆಚ್ಚಿನ ಅಪನಂಬಿಕೆಯು ಪರಸ್ಪರರ ನಂಬಿಕೆಗಳ ಬಗ್ಗೆ ಜ್ಞಾನದ ಕೊರತೆಯಿಂದ ಉಂಟಾಗುತ್ತದೆ ಎಂದು ಸಯೀದ್ ದೃಢವಾಗಿ ನಂಬಿದ್ದರು. ಅವರು ತುಲನಾತ್ಮಕ ಧರ್ಮಗಳ ಅಧ್ಯಯನ ಮಾಡುತ್ತಿದ್ದರು ಮತ್ತು ತಮ್ಮ ಭಾಷಾಂತರ, ಬರಹಗಳು ಮತ್ತು ಭಾಷಣಗಳ ಮೂಲಕ ಅಪನಂಬಿಕೆಯನ್ನು ತೊಡೆದುಹಾಕಲು ಮತ್ತು ವಿವಿಧ ಧರ್ಮಗಳ ಜನರನ್ನು ಹತ್ತಿರಕ್ಕೆ ತರಲು ಪ್ರಯತ್ನಿಸಿದರು.
ಸಾಹಿತ್ಯ ಜೀವನ
ತಪ್ಪು ಕಲ್ಪನೆಗಳು ಎಂಬ ಒಂದು ಕೃತಿ ಒಂಬತ್ತು ಬಾರಿ ಮರುಮುದ್ರಣಗೊಂಡಿದೆ. ಇದು ಇಂಗ್ಲಿಷ್, ಮರಾಠಿ ಮತ್ತು ತಮಿಳು ಭಾಷೆಗಳಿಗೆ ಅನುವಾದಗೊಂಡಾಗ ಅದು ಕರ್ನಾಟಕದ ನೆರೆಯ ರಾಜ್ಯಗಳಲ್ಲಿ ಅವರಿಗೆ ಪ್ರಾಮುಖ್ಯತೆಯನ್ನು ತಂದುಕೊಟ್ಟಿತು. ಮಂಗಳೂರು ನಗರದ ಶಾಂತಿ ಪ್ರಕಾಶನ ಎಂಬ ಪ್ರಕಾಶನ ಸಂಸ್ಥೆಯ ಅಧ್ಯಕ್ಷರಾಗಿಯೂ ಸೇವೆ ಸಲ್ಲಿಸಿದ್ದರು.
ಅವರ ಕೃತಿ ಮಹಾಕವಿ ಇಕ್ಬಾಲರ ಕವನಗಳು ಅಲ್ಲಮ ಇಕ್ಬಾಲ್ ಅವರ ಚಿಂತನೆಗಳು ಮತ್ತು ತತ್ವಶಾಸ್ತ್ರವನ್ನು ಕನ್ನಡ ಭಾಷೆಗೆ ಪರಿವರ್ತಿಸುವ ಪ್ರಯತ್ನವಾಗಿದೆ, ಅದನ್ನು ಅವರು ತಮ್ಮ ಜನಪ್ರಿಯ ವಾರಪತ್ರಿಕೆ ಸನ್ಮಾರ್ಗದಲ್ಲಿ ಬರೆಯಲು ಪ್ರಾರಂಭಿಸಿದರು. ಅವರು ಅಧ್ಯಕ್ಷರಾಗಿದ್ದ ಶಾಂತಿ ಪ್ರಕಾಶನವು ನಂತರ ಅದನ್ನು ಪುಸ್ತಕ ರೂಪದಲ್ಲಿ ಹೊರತಂದಿದೆ. ಸರ್ ಅಲ್ಲಮ ಇಕ್ಬಾಲ್ ಅವರ ಕಾವ್ಯ ಅಥವಾ ತತ್ವಶಾಸ್ತ್ರಕ್ಕೆ ಸಂಬಂಧಿಸಿದಂತೆ ಕನ್ನಡದಲ್ಲಿ ಇದು ಮೊದಲ ಪ್ರಮುಖ ಕೃತಿಯಾಗಿದೆ.
ಇಬ್ರಾಹಿಂ ಸಯೀದ್ ಅವರು ದಿವ್ಯ ಕುರಾನ್ ಮತ್ತು ಖುರಾನ್ ವ್ಯಾಖ್ಯಾನ ಭಾಷಾಂತರ ಮಂಡಳಿಯಲ್ಲಿ ಸೇವೆ ಸಲ್ಲಿಸಿದರು. ಮೊದಲನೆಯದು ಭಾಷಾಂತರವಾಗಿದೆ ಮತ್ತು ಎರಡನೆಯದು ಕನ್ನಡದಲ್ಲಿ ಖುರಾನ್‌ನ ವ್ಯಾಖ್ಯಾನ (ತಫ್ಸಿರ್ ) ಕೃತಿಯಾಗಿದೆ. ಖುರಾನ್ ವ್ಯಾಖ್ಯಾನವು   ಪ್ರಸಿದ್ಧ ಕುರಾನ್ ವಿವರಣೆಯಾದ Towards Understanding the Qur'an ದ ಒಂದು ಸಂಕ್ಷಿಪ್ತ ಆವೃತ್ತಿಯಾಗಿದೆ. ಕುರಾನ್‌ನ ಕನ್ನಡ ಅನುವಾದವನ್ನು ಆಡಿಯೊ ಕ್ಯಾಸೆಟ್‌ಗಳಲ್ಲಿ ಮತ್ತು ನಂತರ ಸಿಡಿ ರೂಪದಲ್ಲಿ ಹೊರತರಲು ಅವರು ಅಪಾರ ಕೊಡುಗೆ ನೀಡಿದ್ದಾರೆ.
ಪ್ರವಾದಿ ಜೀವನ ಸಂದೇಶವು ಸರಿಯಾದ ಉಲ್ಲೇಖಗಳು ಮತ್ತು ಉಲ್ಲೇಖದ ಮೂಲಗಳೊಂದಿಗೆ ಮುಹಮ್ಮದ್ ಅವರ ಜೀವನ ಚರಿತ್ರೆಯಾಗಿದೆ.
ಇಬ್ರಾಹಿಂ ಸಯೀದ್ ಅವರು ಕರ್ನಾಟಕದ ಅತಿದೊಡ್ಡ ಪ್ರಕಟಿತ ಕನ್ನಡ ದಿನಪತ್ರಿಕೆ ಪ್ರಜಾವಾಣಿಯಲ್ಲಿ ಅಂಕಣಕಾರರಾಗಿದ್ದರು. ಪ್ರಜಾವಾಣಿಯಲ್ಲಿ ಅವರು ಸನ್ಮಾರ್ಗಿ ಎಂಬ ಹೆಸರಿನಲ್ಲಿ ಬರೆದಿದ್ದಾರೆ. .
ಸಾವು
ಇಬ್ರಾಹಿಂ ಸಯೀದ್ ಅವರು ತಮ್ಮ 62 ನೇ ವಯಸ್ಸಿನಲ್ಲಿ 27 ಮೇ 2007 ರಂದು ಮಂಗಳೂರಿನ ಖಾಸಗಿ ಆರೋಗ್ಯ ಕೇಂದ್ರವಾದ ಯುನಿಟಿ ಹೆಲ್ತ್ ಕಾಂಪ್ಲೆಕ್ಸ್‌ನಲ್ಲಿ ನಿಧನರಾದರು. ಹಿಂದಿನ ರಾತ್ರಿಯಷ್ಟೇ ಅವರನ್ನು ಆಸ್ಪತ್ರೆಗೆ ದಾಖಲಿಸಲಾಗಿತ್ತು. ಅವರು ನಾಲ್ಕು ಗಂಡು ಮತ್ತು ನಾಲ್ಕು ಹೆಣ್ಣು ಮಕ್ಕಳನ್ನು ಅಗಲಿದ್ದಾರೆ.
ಅಂತ್ಯಕ್ರಿಯೆ
ಸಯೀದ್ ಅವರ ಅಂತ್ಯಕ್ರಿಯೆಯಲ್ಲಿ ಮಂಗಳೂರು ನಗರದಲ್ಲಿ ಅಪಾರ ಸಂಖ್ಯೆಯ ಜನರು ಪಾಲ್ಗೊಂಡಿದ್ದರು. ಕರ್ನಾಟಕ ರಾಜ್ಯದ ಮುಖ್ಯಮಂತ್ರಿ ಎಚ್‌ಡಿ ಕುಮಾರಸ್ವಾಮಿ, ಮಾಜಿ ಮುಖ್ಯಮಂತ್ರಿ ಧರಂ ಸಿಂಗ್ ಕಂಕನಾಡಿಯಲ್ಲಿರುವ ಸಯೀದ್ ಮನೆಗೆ ಭೇಟಿ ನೀಡಿದ್ದಾರೆ. ರಾಜ್ಯ ವಿರೋಧ ಪಕ್ಷದ ನಾಯಕ ಮಲ್ಲಿಕಾರ್ಜುನ ಖರ್ಗೆ, ಕೇಂದ್ರದ ಮಾಜಿ ಸಚಿವ ಸಿ.ಕೆ.ಜಾಫರ್ ಷರೀಫ್, ಮಾಜಿ ಸಚಿವರಾದ ಬಿ.ಎ.ಮೊಯ್ದಿನ್, ತನ್ವೀರ್ ಸೇಠ್, ಜಮೀರ್ ಅಹಮದ್ ಖಾನ್, ರೋಷನ್ ಬೇಗ್ ಸೇರಿದಂತೆ ಸಮಾಜದ ವಿವಿಧ ಕ್ಷೇತ್ರಗಳ ಗಣ್ಯರು ಶ್ರದ್ಧಾಂಜಲಿ ಸಲ್ಲಿಸಿದ್ದಾರೆ.
ಸಯೀದ್ ಅವರನ್ನು 28 ಮೇ 2007 ರಂದು ಮಂಗಳೂರು ನಗರದ ಬಂದರ್ ಪ್ರದೇಶದಲ್ಲಿ ಅಸರ್ ಪ್ರಾರ್ಥನೆಯ ನಂತರ ಜೀನತ್ ಭಕ್ಷ್ ಜುಮಾ ಮಸೀದಿಯ ಕೇಂದ್ರ ಗೋರಿ ಅಂಗಳದಲ್ಲಿ ಸಮಾಧಿ ಮಾಡಲಾಯಿತು. ಅವರ ಹಿರಿಯ ಮಗ ಅಮೀನ್ ಅಹ್ಸನ್, ಉಪ್ಪಿನಂಗಡಿಯಲ್ಲಿ JIH ನ ಘಟಕದ ಅಧ್ಯಕ್ಷ ಮತ್ತು ಉದ್ಯಮಿ, ಜೀನತ್ ಬಕ್ಷ್ ಜುಮಾ ಮಸೀದಿಯಲ್ಲಿ ಸಲಾತ್ ಅಲ್-ಜನಾಝಾವನ್ನು ಮುನ್ನಡೆಸಿದರು.
ಕತಾರ್, ರಿಯಾದ್ ಮತ್ತು ಮಧ್ಯಪ್ರಾಚ್ಯ ದೇಶಗಳಲ್ಲಿ ಇತರ ಸ್ಥಳಗಳಲ್ಲಿ ಅಂತ್ಯಕ್ರಿಯೆಯ ಪ್ರಾರ್ಥನೆಗಳು ನಡೆದವು.
ಸಂತಾಪ ಸಭೆ
ದಕ್ಷಿಣ ಕನ್ನಡ ಜಿಲ್ಲಾ ಕನ್ನಡ ಸಾಹಿತ್ಯ ಪರಿಷತ್ತು, ಧರ್ಮ ಸಮನ್ವಯ ಮಂಗಳೂರು ಹಾಗೂ ಜಮಾತೆ ಇಸ್ಲಾಮಿ ಸಂಯುಕ್ತಾಶ್ರಯದಲ್ಲಿ ಮಂಗಳೂರಿನ ಪುರಭವನದಲ್ಲಿ ಸಂತಾಪ ಸೂಚಕ ಸಭೆ ನಡೆಸಲಾಯಿತು. ಆ ಸಭೆಯಲ್ಲಿ ಜಾನ್ ಫೆರ್ನಾಂಡಿಸ್, ಮುಗವಳ್ಳಿ ಕೇಶವ ಧರಣಿ, ತುಫೈಲ್ ಮಹಮ್ಮದ್, ಶಹನಾಝ್ ಎಂ., ಬಿ.ಎ.ಮೊಯ್ದಿನ್, ಪಟ್ಟಾಭಿರಾಮ ಸೋಮಯಾಜಿ ಪ್ರದೀಪ್ ಕುಮಾರ್ ಕಲ್ಕೂರ, ಉಮರ್ ಯು.ಎಚ್, ಮೊಹಮ್ಮದ್ ಕುಂಞಿ, ಹಮೀದ್ ಹುಸೇನ್, ಮೊಹಮ್ಮದ್ ಹನೀಫ್ ಗೋಳ್ತಮಜಲು, ಡಾ. ಮಹಮ್ಮದ್ ಇಸ್ಮಾಯಿಲ್ ಮುಂತಾದ ಗಣ್ಯರು ಸಂತಾಪಸಂದೇಶಗಳನ್ನು ನೀಡಿದ್ದಾರೆ. .
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಸಾಹಿತಿಗಳು ವರ್ಗ:೨೦೦೭ ನಿಧನ ವರ್ಗ:ಮಂಗಳೂರಿನ ಬರಹಗಾರರು ವರ್ಗ:Pages with unreviewed translations
ಜಾಬೇಡಾ ಅಲಿ
ಜಾಬೇಡಾ ಬೇಗಮ್ ಅಲಿ (ಜನನ ೭ ಜನವರಿ ೧೯೭೫). ಇಂಗ್ಲೆಂಡಿನ ಪ್ರಮುಖ ವ್ಯಾಪಾರಿಯಲ್ಲಿ ಇವರು ಒಬ್ಬರು, ಪ್ರಶಸ್ತಿ-ವಿಜೇತ ಸಾಮಾಜಿಕ ಉದ್ಯಮಿ, ಸಾಕ್ಷ್ಯಚಿತ್ರ ನಿರ್ಮಾಪಕ ಮತ್ತು ತ್ರೀ ಸಿಸ್ಟರ್ಸ್ ಕೇರ್ನನ ಮುಖ್ಯ ಕಾರ್ಯನಿರ್ವಾಹಕರಾಗಿದ್ದಾರೆ. ಅಲಿ ಯವರು ಮುಸ್ಲಿಂ ಮಹಿಳೆ ಮತ್ತು ಸ್ತ್ರೀವಾದಿ ಎಂದು ಸ್ವತಃ ಅವರೆ ಉಲ್ಲೇಖಿಸಿದ್ದಾರೆ. ಮತ್ತು ರಹೆನಾ ಬೇಗಂ ಹಾಗು ಜೈದಾ ಬೇಗಂ ಇವರ ಸಹೋದರಿಯರಾಗಿದ್ದರು.
ಆರಂಭಿಕ ಜೀವನ
ಜಾಬೇಡಾ ಅಲಿ ಮತ್ತು ಅವರ ಸಹೋದರಿಯರು ಲಂಡನ್, ಇಂಗ್ಲೆಂಡ್ನ ಟವರ್ ಹಾಮ್ಲೆಟ್ಸ್ನಲ್ಲಿ ಹುಟ್ಟಿ ಬೆಳೆದರು.ಆಕೆಯ ಪೋಷಕರು ಬಾಂಗ್ಲಾದೇಶದ ಸಿಲ್ಹೇತ್ ವಿಭಾಗದ ಮೆಹೆರ್ಪುರ್ ಜಿಲ್ಲೆಯವರು. ಗೋ ಹ್ಯಾಮ್ಲೆಟ್ಸ್ ಕಾಲೇಜಿನಲ್ಲಿ ಎ-ಹಂತಗಳಲ್ಲಿ ಅಳಿಯು ಮೂರು ದರ್ಜೆಯನ್ನು ಪಡೆದರು. ೧೯೯೬ ರಲ್ಲಿ ಕೇಂಬ್ರಿಡ್ಜ್ನ ಟ್ರಿನಿಟಿ ಕಾಲೇಜಿನಿಂದ ಭಾರತೀಯ ಮತ್ತು ಆಫ್ರಿಕಾದ ಇತಿಹಾಸದಲ್ಲಿ ಅಲಿ ಯವರು ೨:೧ ಬಿಎ ಹಾನ್ಸ್ ಪದವಿಯನ್ನು ಪಡೆದರು. ೨೦೦೦ ರಲ್ಲಿ, ಅವರು ಇತಿಹಾಸದಲ್ಲಿ ಎಮ್ಎ ಪದವಿ ಪೂರ್ಣಗೊಳಿಸಿದರು, ಮತ್ತು ೨೦೦೪ ರಲ್ಲಿ, ಅವರು ಕೇಂಬ್ರಿಜ್ ವಿಶ್ವವಿದ್ಯಾಲಯದಲ್ಲಿ,ವಿಶ್ವ ವ್ಯಾಪಾರ ಮತ್ತು ಅಭಿವೃದ್ಧಿಯಲ್ಲಿ ಎಮ್ಎ ಪದವಿ ಪೂರ್ಣಗೊಳಿಸಿದರು.
ಚಿತ್ರನಿರ್ಮಾಣ ವೃತ್ತಿಜೀವನ
ಅಲಿಯವರು ಸ್ವತಂತ್ರ ಸಾಕ್ಷ್ಯಚಿತ್ರ ನಿರ್ದೇಶಕಿಯಗಿದರು.೨೦೦೩ ರಲ್ಲಿ ಚಾನೆಲ್ 4 ಗಾಗಿ ಬಾಂಗ್ಲಾದೇಶದ ಮ್ಯಾಚ್ಮೇಕರ್ನಲ್ಲಿ ಅವರು ಸಾಕ್ಷ್ಯಚಿತ್ರವನ್ನು ಮಾಡಿದರು.೨೦೦೪ ರಲ್ಲಿ, ಇವರು ಪ್ರಸಕ್ತ ಟಿವಿಗಾಗಿ ರೆಜಿಮೆಂಟ್-ಮೇಕರ್ಸ್ ಬಗ್ಗೆ ಎರಡು ಚಲನಚಿತ್ರಗಳನ್ನು ಮಾಡಿದರು. thumb|ಚಾನಲ್ 4 ಮಾಧ್ಯಮದ ಲೋಗೋ ಇವರು ವಿಶ್ವದಾದ್ಯಂತ ಮುಸ್ಲಿಂ ಮಹಿಳೆಯರ ಬಗ್ಗೆ ಎರಡು ಚಿತ್ರಗಳನ್ನು ಮಾಡಿದರು, thumb|ಇನ್ಸ್ಟಿಟ್ಯೂಟ್ ಫಾರ್ ಸ್ಟ್ರಾಟೆಜಿಕ್ ಡೈಲಾಗ್ ಮತ್ತು ಇತರರು ಎರಿಸ್ ಫೌಂಡೇಶನ್ನಿಂದ ನಿಯೋಜಿಸಲ್ಪಟ್ಟರು. ಜಾಬೇಡಾ ಅಲಿ ಯವರು ಸಿನೊಫಾರ್ಮ್ ಸ್ವರೂಪದ ಸ್ಥಾಪಕ ಮಾಡಿದರು. ಇಲ್ಲಿ ಚಲನಚಿತ್ರೋತ್ಸವ / ಸಮ್ಮೇಳನವು ವಿಶ್ವದಾದ್ಯಂತದ ಚಲನಚಿತ್ರಗಳನ್ನು ಪ್ರದರ್ಶಿಸಲಾಗುತ್ತದೆ.ಅತ್ಯಂತ ಪ್ರಭಾವಶಾಲಿ ಸಿನೆಫೊರಾಮ್ಗಳಲ್ಲಿ ಮುಸ್ಲಿಂ ಮಹಿಳೆಯರ:ಗೋಚರತೆ ಮತ್ತು ನಾಯಕತ್ವ ಎಂದು ಕರೆಯಲ್ಪಟ್ಟಿದರು.೨೦೦೯ ರಲ್ಲಿ, ದಿ ರೋಡ್ ಟು ಎಕೊಟೋಪಿಯಾ ಸಿನೆಫಾರ್ ಚಲನಚಿತ್ರದಲ್ಲಿ ಸಕಾರಾತ್ಮಕ ಭವಿಷ್ಯದ ಸಮಾಜಕ್ಕೆ ಟೆಂಪ್ಲೆಟ್ ವಿನ್ಯಾಸಗೊಳಿಸಲು ೧೫೦ ಸಮರ್ಥನೀಯ ತಜ್ಞರನ್ನು ಖರೀದಿಸಿತು.
ಮಾಧ್ಯಮದ ಕೊಡುಗೆಗಳು
೨೦೦೯ ರ ಮಾರ್ಚ್ನಲ್ಲಿ, ಬೆಟಾನಿ ಹ್ಯೂಸ್ ಆಯೋಜಿಸಿದ್ದ ಬಿಬಿಸಿ ರೇಡಿಯೊ 4 ನಲ್ಲಿ ಚರ್ಚೆ ಸ್ತ್ರೀವಾದದಲ್ಲಿ ಅಲಿ ಯವರು ಕೊಡುಗೆ ನೀಡಿದರು.ಇವರು ದಿ ಗಾರ್ಡಿಯನ್ ಸೋಷಿಯಲ್ ಎಂಟರ್ಪ್ರೈಸ್ ಅಡ್ವೈಸರಿ ಪ್ಯಾನೆಲ್ನನಲ್ಲಿ ಕಣಿಸಿಕೊಂಡರು. ೨೦೧೫ ರ ಮಾರ್ಚ್ನಲ್ಲಿ, ಬಿಬಿಸಿ ರೇಡಿಯೋ 4 ನಲ್ಲಿ ಕಾಳಜಿ ನೀಡುವ ಹೊಸ ನೈತಿಕ ಮಾದರಿಯ ಬಗ್ಗೆ ಮಾತನಾಡಿದರು.ಅಕ್ಟೋಬರ್ ೨೦೧೨ ರಲ್ಲಿ, ಇವರು ಭಾರತದಲ್ಲಿ KPMG ಯ ಮೊದಲ TEDx ಸಮಾರಂಭದಲ್ಲಿ ಸಂಘಟಿಸಲು ಮತ್ತು ಮಾತನಾಡುವುದರಲ್ಲಿ ಪ್ರಮುಖ ಪಾತ್ರವಹಿಸಿದರು. ದಿ ಗಾರ್ಡಿಯನ್ ಸೋಷಿಯಲ್ ಕೇರ್ ಬ್ಲಾಗ್ಗೆ ಅಲಿ ಯವರು ನಿಯಮಿತವಾಗಿ ಕೊಡುಗೆಯನ್ನು ನೀಡಿದ್ದಾರೆ.ಹಾಗು ನೈತಿಕ ಉದ್ಯೋಗ ಮತ್ತು ರಕ್ಷಣಾ ವಲಯದಲ್ಲಿ ಜೀವನದ ವೇತನ ಬಗ್ಗೆ ಇವರು ಬರೆದಿದ್ದಾರೆ.
ಇತರ ಕೆಲಸಗಳು
ಅಲಿ ಯವರು ಸರ್ಕಾರದ, ಎನ್ಜಿಒ ಮತ್ತು ಮಾಧ್ಯಮದ ಕ್ಷೇತ್ರಗಳಿಗೆ ಕೆಲಸ ಮಾಡಿದ್ದಾರೆ.ಮತ್ತು ಶಿಕ್ಷಣದ ಖಾಸಗಿ ಕ್ಷೇತ್ರಗಳಿಯು ಕೆಲಸ ಮಾಡಿದ್ದಾರೆ. ಕೇಂಬ್ರಿಜ್ ವಿಶ್ವವಿದ್ಯಾನಿಲಯದಲ್ಲಿ ಜನಾಂಗೀಯ ಅಲ್ಪಸಂಖ್ಯಾತ ಅಭ್ಯರ್ಥಿಗಳನ್ನು ಪ್ರೋತ್ಸಾಹಿಸುವ ಗುಂಪಿನ ವ್ಯವಸ್ಥಾಪಕರಾಗಿಯು ಇವರು ಕೆಲಸ ಮಾಡಿದ್ದಾರೆ. ಇವರು ಹೆಚ್ಚಿನ ಮತ್ತು ಉನ್ನತ ಶಿಕ್ಷಣದ ಪ್ರೋಗ್ರಾಂನ ವ್ಯವಸ್ಥಾಪಕರಾಗಿದ್ದರು. ಇವರು ಕಲಿಕೆ ಮತ್ತು ಕೌಶಲ್ಯ ಮಂಡಳಿಯ ಸದಸ್ಯರು ಸಹ ಆಗಿದ್ದರು. ಇವರು ಲಂಡನ್ ಡೆವಲಪ್ಮೆಂಟ್ ಏಜೆನ್ಸಿಯ ವ್ಯವಹಾರ ವೈವಿಧ್ಯತೆಯ ನಿರ್ವಾಹಕರಾಗಿದ್ದರು. ಇವರು ಹೆಲ್ತ್ವಾಚ್ ಟವರ್ ಹ್ಯಾಮ್ಲೆಟ್ಗಳ ಮಂಡಳಿಯ ಸದಸ್ಯರಾಗಿದ್ದರು. ಹಾಗು ಇವರು ಜಾಗತಿಕ ನಗರಾಭಿವೃದ್ಧಿ ಮಂಡಳಿಯ ಸದಸ್ಯರಾಗಿದ್ದರು. ಇವರು ವಿಶ್ವವಿದ್ಯಾಲಯಗಳಿಗೆ ಉದ್ಯಮಶೀಲತೆ ಪಠ್ಯಕ್ರಮದ ಬಗ್ಗೆಯು ಸಹ ಬರೆದಿದ್ದಾರೆ. ಇವರು ಲಂಡನ್ ಸೈನ್ಸ್ ಮತ್ತು ಗೀಕ್ ಚಿಕ್ ಸೋಶಿಯಲ್ ಕಾರ್ಯಕ್ರಮವನ್ನು ಸಹ ನಡೆಸಿದ್ದಾರೆ.
ಪ್ರಶಸ್ತಿಗಳು
೨೦೦೭ ರ, ಆರ್ಥಿಕತೆ ಮತ್ತು ಸಮಾಜದ ಮಹಿಳಾ ವೇದಿಕೆಯಿಂದ "ರೈಸಿಂಗ್ ಟ್ಯಾಲೆಂಟ್" ಎಂದು ವಿಶ್ವದಾದ್ಯಂತದ ೨೦ ಮಹಿಳೆಯರಲ್ಲಿ ಅಲಿ ಯವರು ಸಹ ಒಬ್ಬರಾಗಿದ್ದರು. ಆಗಸ್ಟ್ ೨೦೧೦ ರಲ್ಲಿ ಓಗುಂಟೆ ಮಹಿಳಾ ಸಮಾಜ ನಾಯಕತ್ವ ಪ್ರಶಸ್ತಿಗಳಲ್ಲಿ "ಸೋಷಿಯಲ್ ಬ್ಯುಸಿನೆಸ್ ಲೀಡರ್" ಪ್ರಶಸ್ತಿಯನ್ನು ಇವರು ಗೆದ್ದಿದ್ದಾರೆ. ೨೦೧೫ ರಲ್ಲಿ, ಬ್ಯುಸಿನೆಸ್ ಅವಾರ್ಡ್ಸ್ನಲ್ಲಿ ಫಾರ್ವರ್ಡ್ ಲೇಡೀಸ್ ಮಹಿಳಾ ವಿಭಾಗದ "ಸೋಷಿಯಲ್ ಎಂಟರ್ಪ್ರೈಸ್ ಆಫ್ ದಿ ಇಯರ್" ಪ್ರಶಸ್ತಿಗೆ ಅವಳು ಆಯ್ಕೆಯಾಗಿದ್ದರು.
ಉಲ್ಲೇಖಗಳು
ವರ್ಗ:ನಿರ್ಮಾಪಕರು ವರ್ಗ:ಚಲನಚಿತ್ರ ನಿರ್ಮಾಪಕರು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೭-೧೮
ಎನಗಿ
ಎನಗಿ ಬೆಳಗಾವಿ ಜಿಲ್ಲೆಯ ಒಂದು ಗ್ರಾಮ.
ಉಲ್ಲೇಖಗಳು
Coordinates: [//tools.wmflabs.org/geohack/geohack.php?pagename=Yenagi&params=15_45_N_74_58_E_region:IN_type:city_source:GNS-enwiki <span class="geo-dms" title="Maps, aerial photos, and other data for this location"> 15°45′N 74°58′E  ﻿ / ﻿ <span class="geo-dec" title="Maps, aerial photos, and other data for this location">15.750°N 74.967°E ﻿ / 15.750; 74.967   ]
ರಾಮದುರ್ಗ ವಿಧಾನಸಭಾ ಕ್ಷೇತ್ರ
ರಾಮದುರ್ಗವು, ಕರ್ನಾಟಕದ 224 ವಿಧಾನಸಭಾ ಕ್ಷೇತ್ರಗಳಲ್ಲಿ ಒಂದಾಗಿದೆ. ಇದು ಬೆಳಗಾವಿ ಲೋಕಸಭಾ ಕ್ಷೇತ್ರದ ಭಾಗವಾಗಿದೆ.
ಉಲ್ಲೇಖ
ವರ್ಗ:ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ಉಬರಡ್ಕ
ಉಬರಡ್ಕ ಗ್ರಾಮದ ಮಿತ್ತೂರು ಕೇ೦ದ್ರ ಸ್ಥಾನವೆಂದು ಕರೆದುಕೊಳ್ಳುವ ಸ್ಥಳವಾಗಿದೆ, 'ಮಿತ್ತೂರು ಎನ್ನುವ ಈ ಸ್ಥಳ ನಾಮದ ಬಗ್ಗೆ ಸಹಜವಾಗಿಯೇ ಎತ್ತರದ ಊರು ಎನ್ನುವುದು ಸ್ಪಷ‍್ಟವಾಗುತ್ತದೆ.'ಉಬರ್'ಎನ್ನುವ ಪದಕ್ಕೆ 'ಮೇಲೇರು' ಎನ್ನುವ ಅ‍ರ್ಥವಿದೆ.ತುಳುನಾಡಿನಲ್ಲಿ ಜೂನ್ ತಿಂಗಳಲ್ಲಿ ಬರುವ ಆರಂಭದ ಮಳೆಯ ಸಂದರ್ಭದಲ್ಲಿ ಹೊಳೆ ಮೀನುಗಳು ಎತ್ತರದ ಕಡೆಗೆ ಚಲಿಸುವುದು ಪ್ರಾಕೃತಿಕ ಸಹಜತೆ.ಮುಖ್ಯವಾಗಿ ಮೀನುಗಳು ಮೊಟ್ಟೆ ಇಡುವ,ಮರಿ ಮಾಡುವ ಕಾರಣಕ್ಕಾಗಿ ಹೀಗೆ ಮೇಲೇರುತ್ತದೆ.ಈ ಕ್ರಿಯೆಯನ್ನು ತುಳುವರು 'ಉಬೇರ್' ಹತ್ತುವುದು ಎನ್ನುತ್ತಾರೆ. ಹೀಗೆ ಮೀನುಗಳು 'ಉಬೇರ್' ಹತ್ತುವ ಅಡ್ಕ/ಬಯಲ್/ಬೈಲನ್ನು ಕ್ರಮೇಣ 'ಉಬರಡ್ಕ'ಎಂದು ಕರೆಯಲಾಗಿದೆ.
ಸುಳ್ಯಕೋಡಿ
ಇದೊಂದು ಇತಿಹಾಸಿಕ ಘಟನಾ ಕಾರಣ ಮೂಲವಾಗಿ ರೂಪುಗೊಂಡ ಸ್ಥಳನಾಮವಾಗಿದೆ. ಕೋಡಿ ಎಂದರೆ ಬದಿ, ಮೂಲೆ ಎನ್ನುವ ಅರ್ಥಗಳಿವೆ. ಸುಳ್ಯವನ್ನು ಹಿಂದೆ ಬೀಡು ಬಲ್ಲಾಳರು ಆಳುತ್ತಿದ್ದರು.ಸುಳ್ಯ ಪನ್ನೆಬೀಡಿನ ಬಲ್ಲಾಳ ಸಂತತಿ ಉಬರಡ್ಕದಲ್ಲಿತ್ತು.ಸುಳ್ಯ ಪನ್ನೆಬೀಡು ದುರ್ಬಲವಾದ ತರುವಾಯಸುಳ್ಯಕೋಡಿ-ಕೊಟ್ಟರಾದ ಬಲ್ಲಾಳರು ಅಮರ ಸುಳ್ಯದ ಆಡಳಿತ ನೋಡಿಕೊಳ್ಳುತ್ತಿದ್ದರು.ಸುಳ್ಯದೊಂದು ಕೋಡಿಯಲ್ಲಿರುವ ಈ ಸ್ಥಳದಲ್ಲಿ ಸೀಮೆ ಕಟ್ಟಳೆಯವರು ಬಂದು ದೈವ-ದೇವರ ಆಡಳಿತ ಸಂಭಂಧಿಯಾಗಿ ಸೇರುತ್ತಿದ್ದರು.ಹೀಗೆ ಸೇರುತ್ತಿದ್ದ ಈ ಸ್ಥಳ ಮುಂದೆ ಸುಳ್ಯದವರು ಸೇರುವ ಕೋಡಿ 'ಸುಳ್ಯಕೋಡಿ'ಯಾಯಿತೆಂದು ಪ್ರತೀತಿ.
ಬಳ್ಳಡ್ಕ
ಈ ಹೆಸರಿನ ಸ್ಥಳವು ಉಬರಡ್ಕ ಗ್ರಾಮದಲ್ಲಿದೆ.ಸುಳ್ಯ ಕೇಂದ್ರದಿಂದ ಸುಮಾರು ೨ಕಿ.ಮೀ. ಅಂತರದ ಪೂರ್ವ ಭಾಗದಲ್ಲಿದೆ.ಭತ್ತದ ಬೆಳೆಗೆ ಹೆಸರುವಾಸಿಯಾಗಿರುವ ಈ ಸ್ಥಳವು ಬಯಲು ಪ್ರದೇಶವಾಗಿದ್ದು,ಸುತ್ತ ಗುಡ್ಡೆಗಳಿಂದ ಅಮೃತವಾಗಿದೆ.ಬಯಲುಸ್ಥಳವನ್ನು ತುಳುವಿನಲ್ಲಿ 'ಅಡ್ಕ' ಎನ್ನಲಾಗುತ್ತದೆ. ಪ್ರಾಚೀನವಾಗಿ ಈ ಪ್ರದೇಶವನ್ನು ಸುಳ್ಯಕೋಡಿ,ಕೊಟ್ಟಾರದ ಬಲ್ಲಾಳರು ಆಳ್ವಿಕೆ ನಡೆಸುತ್ತಿದ್ದರು,ಅಲ್ಲದೆ ಈ ಅಡ್ಕವು ಇವರಿಗೆ ಸೇರಿತ್ತು. ಬೀಡಿನ ಎತ್ತುಗಳು ಮತ್ತು ಕುದುರೆಗಳಿಗೆ ಮೇಯಲು ಬಳಸುತ್ತಿದ್ದ ಈ ಸ್ಥಳವು ಕ್ರಮೇಣ ಬಳ್ಳಡ್ಕವಾಯಿತೆಂದು ಪ್ರತೀತಿ.ಭೌಗೋಳಿಕ ದೃಷ್ಟಿಯಿಂದ ಭೋಳ್+ಅಡ್ಕ ಕ್ರಮೇಣ ಬಳ್ಳಡ್ಕವಾಗಿರುವ ಸಾಧ್ಯತೆ ಇದೆ.'ಬಳ್ಳ' ಎನ್ನುವ ಪದಕ್ಕೆ ಅಳತೆಮಾನ ಎನ್ನುವ ಅರ್ಥವು ಇದೆ.ಕೃಷಿ ಮುಖ್ಯವಾದ ಭತ್ತವನ್ನು ಅಳತೆ ಮಾಡುವುದಕ್ಕೆ 'ಕಳಸೆ' ಎನ್ನುವ ಅಳತೆಮಾನವನ್ನು ಬಳಸುತ್ತಿದ್ದರು.ಹತ್ತು ಕಳಸೆಯ ಅಳತೆಯನ್ನು ಒಂದು 'ಬಳ್ಳ' ಎಂದು ಕರೆಯುತ್ತಿದ್ದರು.ಭತ್ತ ಬೆಳೆಯುವ,ಹೆಚ್ಚು ಬೆಳೆ ನೀಡುವ 'ಬೈಲ್'ಎನ್ನುವ ಅರ್ಥದಲ್ಲಿ ಬಳ್ಳ+ಅಡ್ಕ >'ಬಳ್ಳಡ್ಕ ಆಗಿದೆ ಎಂದು ವಾಡಿಕೆಯಲ್ಲಿ ಹೇಳಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಗ್ರಾಮಗಳು ವರ್ಗ:ಸುಳ್ಯ ತಾಲ್ಲೂಕು
ಪೆರಾಜೆ
ಪೆರಾಜೆ ಗ್ರಾಮ ಇದು ಕೊಡಗು ಜಿಲ್ಲೆಯ ಭಾಗವಾಗಿದ್ದರೂ ಪಶ್ಚಿಮಘಟ್ಟದ ಕೆಳಗಿನ ಭಾಗವಾಗಿದ್ದರಿಂದ ಸುಳ್ಯ ತಾಲೂಕಿನೊಳಗೆ ಬೆಸೆದುಕೊಂಡಿದೆ.
ಗ್ರಾಮದ ಪರಿಸರ
ಹೆಚ್ಚಿನ ಜನರು ಸರಕಾರಿ ವ್ಯವಹಾರಗಳಿಗೆ ಸಂಪಾಜೆ ಘಾಟಿ ಏರಿ ಮಡಿಕೇರಿಗೆ ಹೋಗುತ್ತಾರೆ. ಮಂಗಳೂರು-ಮೈಸೂರು ರಾಜ್ಯ ಹೆದ್ದಾರಿಯಲ್ಲಿ ಕಾಲಿರಿಸಿಕೊಂಡ ಈ ಗ್ರಾಮ ದಕ್ಷಿಣಕ್ಕೆ ಹರಡಿಕೊಂಡು ಕೇರಳ, ಕರಿಕೆ ಗಡಿಯನ್ನು ಹೊಂದಿದೆ. ದಕ್ಷಿಣ ಭಾಗ ಕರಿಕೆ, ಕೋಳಿಕ್ಕಮಲೆ ಘಟ್ಟ ಪರ್ವತ ಶ್ರೇಣಿಗಳಿಂದಾಗಿ ಸಂಚಾರ ದುರ್ಗಮವಾಗಿದೆ. ಜನರು ತಮ್ಮ ಹಲವು ವ್ಯವಹಾರಗಳಿಗೆ ಪೆರಾಜೆಗೆ ಹೋಗುತ್ತಾರೆ. ಜ್ಯೋತಿ ಹೈಸ್ಕೂಲ್ ಎಂಬ ಖಾಸಗಿ ಹೈಸ್ಕೂಲ್ ಇದೆ. ಅಂಚೆ ಕಛೇರಿ ಗ್ರಾಮ ಪಂಚಾಯತ್ ಕಛೇರಿಗಳು ಗ್ರಾಮದೊಳಗಿವೆ. ಸಂಪಾಜೆ ಸಹಕಾರಿ ಸಂಘದ ಶಾಖೆಯೊಂದು ಇಲ್ಲಿದ್ದು ಹೆಚ್ಚಿನೆಲ್ಲಾ ವ್ಯವಹಾರಗಳಿಗೆ ಸಂಪಾಜೆಗೆ ಹೋಗಬೇಕು. ಅಡ್ಡವಾಗಿ ಹರಿಯುವ ಪಯಸ್ವಿನಿಗೆ ಸೇತುವೆ ಆಗಿರುವುದು ಊರಿಗೊಂದು ವರದಾನ.
ದೈವಗಳು
ಗ್ರಾಮದೊಳಗಿನ ಪ್ರಮುಖ ಬೈಲುಗಳು ಪೆರಾಜೆಯಲ್ಲಿ ಹದಿನೈದಕ್ಕೂ ಹೆಚ್ಚು ದೈವಗಳ ಆರಾಧನಾ ಕೇಂದ್ರಗಳಿರುವುದು ವಿಶೇಷ. ಅವುಗಳಲ್ಲಿ ಕೆಲವು:
ಉಲ್ಲೇಖಗಳು
ವರ್ಗ:ಕೊಡಗು ಜಿಲ್ಲೆ
ಪುಲೋಮೆ
ತನ್ನ ದುರವಸ್ಥೆಯಿಂದ ಪೀಡಿತಳಾದ ಪುಲೋಮೆ, ಬಹಳ ಕಣ್ಣೀರು ಸುರಿಸಿದಳು. ಎಷ್ಟರ ಮಟ್ಟಿಗೆ ಎಂದರೆ, ಅವಳ ಕಣ್ಣೀರು ವಧುಸಾರಸ ಎಂಬ ನದಿಯನ್ನು ಸೃಷ್ಟಿಸಿತು. ಈ ನದಿಯು ಮುಂದೆ ಚ್ಯವನನು ಋಷಿಯಾದ ಮೇಲೆ ಅವನ ಆಶ್ರಮದ ನೆಲೆಯಾಯಿತು. ಚ್ಯವನನ ತಪಸ್ಸಿನ ಸಾಧನೆ ಅಗಾಧವಾಗಿತ್ತು. ಬ್ರಹ್ಮನು ಪುಲೋಮೆಯನ್ನು ಸಂತೈಸಿದನು.
ಪುಲೋಮೆಯು ನಂತರ ಆಶ್ರಮಕ್ಕೆ ಹಿಂದಿರುಗಿ ತನ್ನ ಮತ್ತು ತನ್ನ ಮಗನೊಂದಿಗೆ ನಡೆದ ಘಟನೆಗಳ ಬಗ್ಗೆ ಭೃಗುವಿಗೆ ತಿಳಿಸಿದಳು. ಭೃಗು ತನ್ನ ಮಗನನ್ನು ನೋಡಿ ಸಂತೋಷಗೊಂಡರೂ, ಅಗ್ನಿಯು ಅವಳ ನಿಜ ಗುರುತನ್ನು ಪುಲೋಮನಿಗೆ ಬಹಿರಂಗಪಡಿಸಿದನು ಎಂದು ಪುಲೋಮೆಯಿಂದ ಕೇಳಿ ಸಿಟ್ಟಾದನು. ತೀವ್ರ ಕ್ರೋಧದಲ್ಲಿ, ಭೃಗುವು ಅಗ್ನಿಗೆ "ನೀನು ಸರ್ವಭಕ್ಷಕನಾಗು" ಎಂದು ಶಾಪ ಕೊಟ್ಟನು. ತನ್ನ ಶಾಪ ಕೇಳಿ ಅಗ್ನಿಯೂ ಸಿಟ್ಟಾದನು ಮತ್ತು ತಾನು ಕೇವಲ ನಿಜ ಹೇಳಿದ್ದೆನು ಹಾಗಾಗಿ ಅವನ ಶಾಪ ನ್ಯಾಯವಾದದ್ದಲ್ಲ ಎಂದು ಭೃಗುವಿಗೆ ಹೇಳಿದನು. ಅವನು ಎಲ್ಲ ಕಡೆ ಇರುವುದಾಗಿಯೂ ಮತ್ತು ತನ್ನ ಬಾಯಿಯಿಂದ ಎಲ್ಲ ದೇವರು ಮತ್ತು ಪಿತೃಗಳು ಕೊಡುಗೆಗಳನ್ನು ಸ್ವೀಕರಿಸುತ್ತಾರೆ ಮತ್ತು ಹಾಗಾಗಿ ತನಗೆ ಅಸ್ವಚ್ಛ ವಸ್ತುಗಳ ಅರ್ಪಣೆ ಸರಿಯಲ್ಲ ಎಂದು ಅಗ್ನಿ ಹೇಳಿದನು.
ಉಲ್ಲೇಖಗಳು
ವರ್ಗ:ಹಿಂದೂ ಧರ್ಮ
ಬಸವಕಲ್ಯಾಣ ಕೋಟೆ
ಬಸವಕಲ್ಯಾಣ ದರ್ಶನ
ಭೂಗೋಳ
ಬಸವಕಲ್ಯಾಣ 17.87 ° ಎನ್ 76.95 ° ಇ ನಲ್ಲಿ ಇದೆ.ಇದು ಸರಾಸರಿ 2,082 ಅಡಿಗಳು (635 ಮೀ) ಎತ್ತರದಲ್ಲಿದೆ.
ಇತಿಹಾಸ
ಚಾಲುಕ್ಯರು ತೈಲಪ II (973-997) ಅಡಿಯಲ್ಲಿ, ರಾಷ್ಟ್ರಕೂಟರನ್ನು ಸೋಲಿಸಿದರು. ಅವರು ಕಲ್ಯಾಣದಲ್ಲಿ ತಮ್ಮ ರಾಜಧಾನಿಯನ್ನು ಸ್ಥಾಪಿಸಿದರು, .1947 ರಲ್ಲಿ ಭಾರತೀಯ ಸ್ವಾತಂತ್ರ್ಯದ ನಂತರ ಅಧಿಕೃತವಾಗಿ ಬೀದರ್ ಜಿಲ್ಲೆಯ ಬಸವಕಲ್ಯಾಣ ಎಂದು ಮರುನಾಮಕರಣ ಮಾಡಲಾಯಿತು. ಕಲ್ಯಾಣ ಚಾಲುಕ್ಯರ ಕಾಲದಲ್ಲಿ ತೈಲಪ II ರ ಆಳ್ವಿಕೆಯಲ್ಲಿ, ಈ ಕೋಟೆಯನ್ನು 973 ರಲ್ಲಿ ನಳರಾಜ ನಿಂದ ನಿರ್ಮಿಸಲ್ಪಟ್ಟಿತು. ಕೋಟೆಯ ಶಾಸನಗಳು ಈ ಸತ್ಯವನ್ನು ನಿರೂಪಿಸುತ್ತವೆ.
ತಲುಪುವದು ಹೇಗೆ
ಬಸವಕಲ್ಯಾಣವು ಗುಲ್ಬರ್ಗದಿಂದ 90 ಕಿಲೋಮೀಟರ್ (56 ಮೈಲಿ) ದೂರದಲ್ಲಿದೆ ಮತ್ತು ರಸ್ತೆ ಮತ್ತು ರೈಲು ಮಾರ್ಗಗಳಿಂದ ಉತ್ತಮ ಸಂಪರ್ಕ ಹೊಂದಿದೆ. ಇದು ಬೆಂಗಳೂರಿನಿಂದ 650 ಕಿಲೋಮೀಟರ್ (400 ಮೈಲು) ದೂರದಲ್ಲಿದೆ. ಬೀದರ್ನ ನೈಋತ್ಯ ದಿಕ್ಕಿನಲ್ಲಿ 80 ಕಿಲೋಮೀಟರ್ (50 ಮೈಲಿ) ಇದೆ.
ಬಾಹ್ಯ ಕೊಂಡಿಗಳು
ವರ್ಗ:ಕರ್ನಾಟಕದ ಕೋಟೆಗಳು
ವಿಷಯಾಧಾರಿತ ಬರವಣಿಗೆ ಸೇವೆ
ಗೋಡಾಟ್ ಮೀಡಿಯಾ ಒಂದು ವಿಷಯಾಧಾರಿತ ಬರವಣಿಗೆ ಸೇವೆಯನ್ನು ಒದಗಿಸುವ ಕಂಪನಿಯಾಗಿದ್ದು ಇವರು ೨೦ ದೇಶಗಳ ಗ್ರಾಹಕರ ಇಚ್ಛೆಗೆ ಅನುಗುಣವಾಗಿ ಬರವಣಿಗೆ ಸೇವೆಯನ್ನು ಒದಗಿಸುತ್ತಿದ್ದಾರೆ. ಭಾರತದ ಬೆಂಗಳೂರಿನಲ್ಲಿರುವ ತನ್ನ ಪ್ರಧಾನ ಕಛೇರಿಯನ್ನು ಐಐಟಿ-ಐಐಎಂನ ಹಳೆಯ ವಿದ್ಯಾರ್ಥಿಗಳು ೨೦೧೦ರಲ್ಲಿ ಸ್ಥಾಪಿಸಿದರು.
ಗೋಡಾಟ್ ಒದಗಿಸುತ್ತಿರುವ ಸೇವೆಗಳೆಂದರೆ ಜಾಹಿರಾತು ಪ್ರತಿ ಸಿದ್ಧಪಡಿಸುವಿಕೆ (ಅಂತರಜಾಲ ಮತ್ತು ಅದರ ಹೊರಗೆ), ಲೇಖನ ಬರವಣಿಗೆ, ಸಾರಾಂಶ ಬರವಣಿಗೆ, ಲೇಖನ ಮತ್ತು ಬ್ಲಾಗ್ ಬರಬಣಿಗೆ, ವ್ಯಾಪಾರ ಬರವಣಿಗೆ ಮತ್ತು ಇಬುಕ್ ಬರವಣಿಗೆಗಳನ್ನು ಒಳಗೊಂಡಿರುತ್ತದೆ. ಕಂಪನಿಯು ಜಾಲತಾಣಗಳಿಗೆ ಕೀಲಿಪದವನ್ನು ಆಪ್ಟಿಮೈಸ್ ಮಡಲಾದ ಲೇಖನಗಳು ಮತ್ತು ಬ್ಲಾಗ್ಗಳನ್ನು SEO ಪ್ಯಾಕೇಜುಗಳ ಮುಖಾಂತರ ಒದಗಿಸುತ್ತದೆ. ಸಾಮಾಜಿಕ ಮಾಧ್ಯಮ ಸೇವೆಗಳಾದ ಫೇಸ್ ಬುಕ್ ಮತ್ತು ಟ್ವಿಟರ್ ವಿವರ ನಿರ್ವಹಣೆ, ಸಾಮಾಜಿಕ ಓದು - ಗುರುತು, ಯುಟ್ಯೂಬ್ ಮತ್ತು ಸಾಮಾಜಿಕ ಮಾಧ್ಯಮ ವಾಹಿನಿಗಳಲ್ಲಿ ಬಝ್ ಸೃಷ್ಟಿ,, ಫ಼ೋರಂನಲ್ಲಿ ಬರೆಯುವುದು ಇತ್ಯಾದಿ ಸೇವೆಗಳನ್ನು ನೀಡಲಾಗುತ್ತದೆ. ಗೋಡಾಟ್ ಮೀಡಿಯಾದ ಸೇವೆಗಳು ಪುರಾವೆಗಳನ್ನು ಓದುವುದು ಮತ್ತು ವೃತ್ತಿಪರ, ಮಾರಾಟ, ವೈಯಕ್ತಿಕ ದಾಖಲೆಗಳನ್ನು ಸಂಪಾದಿಸುವುದು ಮತ್ತು ಆಂಗ್ಲ ಭಾಷೆಯನ್ನು ಜರ್ಮನ್, ಸ್ಪ್ಯಾನಿಷ್, ಫ್ರೆಂಚ್, ಇಟಾಲಿಯನ್ ಮತ್ತು ಜಪಾನೀಸ್ ಭಾಷೆಗಳಿಗೆ ಭಾಷಾಂತರಿಸುವ ಸೇವೆಗಳಿಗೆ ವಿಸ್ತರಿಸಿದೆ.
ಉಲ್ಲೇಖಗಳು
ವರ್ಗ:ಮಾಹಿತಿ ತಂತ್ರಜ್ಞಾನ